hotchpotch/miracl-hf-unified huggingface dataset:
อุทกภาค
อุทกภาค (จากภาษาบาลี "อุทก" แปลว่า น้ำ, "ภาค" แปลว่า ส่วน รวมกันหมายถึงส่วนที่เป็นน้ำ) ในวิชาภูมิศาสตร์กายภาพหมายถึง แหล่งที่น้ำจำนวนมากมาอยู่รวมกันบนหรือใต้ผิวโลก
อีกอร์ ชีโคลมานอฟ ผู้ถูกคัดเลือกโดยองค์การสหประชาชาติให้ศึกษารวบรวมข้อมูลเกี่ยวกับทรัพยากรน้ำ ได้ประเมินว่าบนโลกมีน้ำทั้งสิ้น 1,386 ล้านลูกบาศก์กิโลเมตร ซึ่งรวมถึงน้ำในรูปของเหลว ของแข็ง น้ำบาดาล ธารน้ำแข็ง มหาสมุทร ทะเลสาบ และแม่น้ำ โดยร้อยละ 97.5 ของน้ำทั้งหมดบนโลกเป็นน้ำเค็ม น้ำจืดมีอยู่เพียงร้อยละ 2.5 เท่านั้น และร้อยละ 68.7 ของน้ำจืดก็อยู่ในรูปของน้ำแข็งและหิมะปกคลุมบริเวณอาร์กติก แอนตาร์กติกา และในเขตภูเขา ส่วนที่เหลืออีกร้อยละ 29.9 อยู่ในรูปของน้ำบาดาล ร้อยละ 0.26 ของน้ำจืดเท่านั้นที่สามารถใช้เป็นสาธารณูปโภคได้ ซึ่งสามารถพบน้ำเหล่านี้ใต้ในทะเลสาบ อ่างเก็บน้ำ และระบบแม่น้ำต่าง ๆ มวลทั้งหมดของน้ำบนโลกอยู่ที่ประมาณ 1.4 × 10 ตัน ซึ่งคิดเป็นร้อยละ 0.023 ของมวลโลกทั้งหมด ประมาณ 20 × 10 ตันของน้ำทั้งหมดนั้นอยู่ในบรรยากาศของโลก (โดยน้ำ 1 ลูกบาศก์เมตรมีน้ำหนักเท่ากับ 1 ตัน) ประมาณร้อยละ 75 ของผิวโลกทั้งหมดหรือประมาณ 361 ล้านตารางกิโลเมตรนั้นเป็นมหาสมุทร ค่าความเค็มเฉลี่ยของมหาสมุทรในโลกนั้นอยู่ที่ประมาณ 35 ของเกลือหนึ่งกรัมต่อน้ำทะเลหนึ่งกิโลกรัม (ร้อยละ 3.5)
เมซ รันเนอร์ สมรภูมิมอดไหม้
เมซ รันเนอร์ สมรภูมิมอดไหม้ เป็นภาพยนตร์อเมริกันที่เข้าฉายในปีพ.ศ. 2558 โครงเรื่องมาจากนวนิยายเรื่องสมรภูมิมอดไหม้ โดยเจมส์ แดชเนอร์ นวนิยายเล่มที่สองในชุดเกมล่าปริศนา ภาพยนตร์เรื่องนี้เป็นภาคต่อจากภาพยนตร์ในปีพ.ศ. 2557 เรื่องเมซ รันเนอร์ วงกตมฤตยู กำกับโดยเวส บอล นำแสดงโดยนักแสดงชุดเดียวกับภาคแรก ได้แก่ ดีแลน โอ'ไบรอัน, คายา สโคเดลาริโอ, โทมัส แซงสเตอร์ และคี ฮง ลี
กำลังเสือโคร่ง (อีสาน)
กำลังเสือโคร่ง () เป็นพืชที่ทางภาคตะวันออกเฉียงเหนือของไทยเรียกกำลังเสือโคร่ง อยู่ในวงศ์พุทรา เป็นพืชคนละชนิดกับกำลังเสือโคร่งในตำรายาไทยภาคกลางซึ่งที่เป็นไม้ประจำจังหวัดน่าน พืชชนิดนี้ใช้เป็นยาได้เช่นกัน เป็นไม้พุ่ม มีหนามแหลม ช่อดอกแบบช่อกระจุก ออกตามซอกใบ ดอกสีเขียวอ่อน ผลเมล็ดเดียวแข็ง รูปกลม
ครามดอย
ครามดอย () เป็นพืชในสกุลคราม กิ่งอ่อนมีขนแขนยาวเท่ากัน ใบประกอบแบบขนนก มีขน ดอกช่อ กลีบดอกสีม่วง ฝักทรงกระบอก เหยียดตรง พบในจีน ในไทยพบในภาคเหนือ ภาคตะวันออกและภาคตะวันออกเฉียงเหนือ
ตัลกาอัวโน
ตัลกาอัวโน () เป็นเมืองท่าแห่งหนึ่งในประเทศชิลี มีฐานะเป็นอำเภอ () ของจังหวัดกอนเซปซีออน แคว้นบีโอ-บีโอ ตั้งอยู่ตอนกลางของประเทศชิลี ครอบคลุมพื้นที่ 92.3 ตารางกิโลเมตร จากการสำรวจสำมะโนประชากรเมื่อ พ.ศ. 2545 ตัลกาอัวโนมีประชากรราว 164,000 คน นอกจากนี้ยังเป็นส่วนหนึ่งของเขตกอนเซปซีออนและปริมณฑลซึ่งมีประชากรทั้งสิ้นราว 950,000 คน เป็นเมืองที่มีความสำคัญเชิงอุตสาหกรรมและการทหารของประเทศ
ชาวยุโรปคนแรกที่เดินทางถึงพื้นที่แถบตัลกาอัวโนในปัจจุบันคือควน เบาติสตา ปัสเตเน (Juan Bautista Pastene) กัปตันเรือชาวเจนัว เมื่อ พ.ศ. 2087 เมืองตัลกาอัวโนก่อตั้งอย่างเป็นทางการโดยอันโตนีโอ เด กิล อี กอนซากา (Antonio de Guill y Gonzaga) เมื่อวันที่ 5 พฤศจิกายน พ.ศ. 2307 หลังจากที่เมืองก่อสร้างเส้นทางรถไฟสำหรับการขนส่งจากทางทะเลสู่ทางบกเมื่อ พ.ศ. 2415 ตัลกาอัวโนก็กลายเป็นเมืองท่าที่สำคัญที่สุดแห่งหนึ่งของประเทศชิลี
ตัลกาอัวโนยังมีประวัติการประสบกับภัยพิบัติทางธรรมชาติอย่างแผ่นดินไหวและสึนามิ เมื่อวันที่ 20 กุมภาพันธ์ พ.ศ. 2377 และวันที่ 22 พฤษภาคม พ.ศ. 2503 เมืองเสียหายอย่างหนักจากคลื่นสึนามิพัดถล่ม โดยเฉพาะในปี พ.ศ. 2503 เมืองถูกทำลายไปกว่าร้อยละ 65 และแผ่นดินไหวเมื่อเดือนกุมภาพันธ์ พ.ศ. 2553 ก็ยังก่อให้เกิดสึนามิท่วมพื้นที่บางส่วนของเมือง โดยเฉพาะเขตท่าเรือซึ่งเป็นที่ตั้งของโรงงานอุตสาหกรรมหลายแห่ง
ตัลกาอัวโนอยู่ในจังหวัดกอนเซปซีออน แคว้นบีโอ-บีโอ ห่างจากซานเตียโก เมืองหลวงของประเทศชิลี 505.4 กิโลเมตรไปทางทิศใต้ เมืองใหญ่แห่งอื่นที่อยู่ใกล้ได้แก่ กอนเซปซีออน (ประชากร 216,000) อยู่ห่างออกไปทางทิศตะวันออกเฉียงใต้ 18.7 กิโลเมตร ซึ่งมีเขตชุมชนเมืองเชื่อมต่อกัน ตัลกาอัวโนมีภูมิประเทศเป็นที่ราบ อยู่ติดชายฝั่งมหาสมุทรแปซิฟิก ซึ่งเป็นชายฝั่งทิศตะวันตกเฉียงใต้ของอ่าวตัลกาอัวโน พื้นที่ส่วนหนึ่งของเมืองทางทิศตะวันตกเฉียงเหนือยื่นออกไปในทะเลอย่างแหลม บริเวณนี้มีภูมิประเทศเป็นภูเขา ทิศตะวันออกติดต่อกับอำเภอเปงโกและกอนเซปซีออน ทิศใต้ติดต่อกับอำเภออวลเปน ซึ่งเป็นปากแม่น้ำบีโอบีโอ ความสูงจากระดับน้ำทะเลเฉลี่ยบริเวณใจกลางเมืองคือ 1 เมตร แม้ว่าพื้นที่ส่วนอื่นของเมืองจะมีระดับความสูงแตกต่างกัน เช่น เขตลัสอีเกรัส สูงจากระดับน้ำทะเลระหว่าง 5–10 เมตร
ตัลกาอัวโนเป็นเขตปกครองระดับอำเภอ ซึ่งเป็นระดับที่สามตามการปกครองของประเทศชิลี รองจากแคว้นและจังหวัด บริหารจัดการโดยสภาเทศบาล มีนายกเทศมนตรี () เป็นผู้นำสภาเทศบาล ซึ่งเลือกโดยประชาชนทุก ๆ สี่ปี ตัลกาอัวโนยังแบ่งการปกครองย่อยออกเป็นเขตได้ 17 เขต ดังนี้
สโมสรฟุตบอลที่มีชื่อเสียงของเมืองคือ อัวชีปาโต (Huachipato) ซึ่งลงเล่นในฟุตบอลลีกหนึ่งของประเทศชิลี สนามเหย้าของสโมสรคือ "Estadio MCAP"
ครามตีนกา
ครามตีนกา () เป็นพืชในสกุลคราม กิ่งอ่อนมีขนแขนยาวเท่ากัน ใบประกอบแบบขนนก ขนที่ใบมีต่อม ดอกช่อ กลีบดอกสีชมพู ฝักมีสันชัดเจน มีขน พบในอินเดีย จีน พม่า ไต้หวัน เวียดนาม อินโดนีเซีย และฟิลิปปินส์ ในไทยพบในภาคตะวันออก ภาคกลาง ภาคใต้
โสมา
โสมา () เป็นพืชในวงศ์ตีนเป็ด เป็นไม้เถาเลื้อย ไม่มีใบ กิ่งก้านเป็นทรงกระบอก ดอกเป็นดอกช่อแบบซี่ร่ม สีเทาอมเขียว ผลมี 2 ครีบ เมล็ดมีกระจุกขน มีสารที่ออกฤทธิ์ต่อจิตประสาท ทำให้มึนเมา
โรงเรียนรัตนโกสินทร์สมโภชบวรนิเวศศาลายา ในพระสังฆราชูปถัมภ์ นครปฐม
โรงเรียนรัตนโกสินทร์สมโภชบวรนิเวศศาลายา ในพระสังฆราชูปถัมภ์ นครปฐม (อังกฤษ: Rattanakosinsomphotbowonniwetsalaya School) เป็นโรงเรียนมัธยมศึกษาแบบสหศึกษาและเป็นโรงเรียนขนาดใหญ่พิเศษ สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ มีเนื้อที่ 80 ไร่ 64 ตารางวา  ตั้งอยู่ที่ ตำบลศาลายา อำเภอพุทธมณฑล จังหวัดนครปฐม
โรงเรียนรัตนโกสินทร์สมโภชบวรนิเวศศาลายา   ในพระสังฆราชูปถัมภ์  แต่เดิมชื่อ"โรงเรียนบวรนิเวศพิทยา" ประกาศจัดตั้งโรงเรียนขึ้นเมื่อวันที่ 26 มีนาคม พ.ศ. 2523
ต่อมาวันที่ 10 สิงหาคม พ.ศ.2524 กระทรวงศึกษาธิการได้ประกาศเปลี่ยนชื่อโรงเรียนเป็น"โรงเรียนบวรนิเวศศาลายา" นับตั้งแต่ประกาศจัดตั้งโรงเรียนมาจนถึง ปี พ.ศ. 2525 โรงเรียนยังไม่ได้เปิดรับนักเรียนเพราะมีปัญหาเกี่ยวกับที่ดินที่จะก่อสร้างโรงเรียน
ต่อมาในวันที่ 16 เมษายน พ.ศ. 2525 รัฐบาลไทยได้กำหนดให้พ.ศ. 2525 เป็นปีเฉลิมฉลองกรุงรัตนโกสินทร์ ครบรอบ 2 ศตวรรษ และกำหนดให้โรงเรียน บวรนิเวศศาลายาแห่งนี้ เป็นอนุสรณ์ในการสมโภชกรุงรัตนโกสินทร์ จึงได้เปลี่ยนชื่อโรงเรียนเป็น "โรงเรียนรัตนโกสินทร์สมโภชบวรนิเวศศาลายา" และได้เปิดรับนักเรียนใน ระดับชั้นมัธยมศึกษาแบบสหศึกษา ซึ่งกรมสามัญศึกษา ได้แต่งตั้งให้ นายอนันต์   คงถาวร ผู้ช่วยผู้อำนวยการโรงเรียนวัดบวรนิเวศ มารักษาการในตำแหน่งครูใหญ่
ในระยะแรก ได้อาศัยโรงเรียนวัดสาลวัน เป็นสถานที่เรียนชั่วคราว ต่อมาได้รับงบประมาณในการก่อสร้างอาคารเรียนแบบพิเศษเป็นแบบรัตนโกสินทร์สมโภช 4 ชั้น 20 ห้องเรียน จำนวน 1 หลัง
ในปี พ.ศ. 2527 อาคารเรียนแห่งใหม่ได้สร้างสิ้น โรงเรียนจึงได้ย้ายมาเรียน ณ โรงเรียนปัจจุบันนี้ ซึ่งเป็นที่ดินของวัดบวรนิเวศวิหาร ชื่อปัจจุบันที่เป็นทางการคือ โรงเรียนรัตนโกสินทร์สมโภชบวรนิเวศศาลายาในพระสังฆราชูปถัมภ์ เนื่องด้วยโรงเรียนได้ทูลเชิญ สมเด็จพระญาณสังวร สมเด็จพระสังฆราชสกลมหาสังฆปริณายก เป็นองค์อุปถัมภ์เมื่อวันที่ 22 ตุลาคม พ.ศ. 2534
ตลาดหลักทรัพย์กานา
ตลาดหลักทรัพย์กานา (GSE) เป็นตลาดหุ้นหลักของประเทศกานา ตลาดหุ้นกานาจัดตั้งขึ้นในเดือน กรกฎาคม ค.ศ. 1989 และทำการซื้อขายอย่างเป็นทางการในปี ค.ศ. 1990  ตอนนี้ตลาดมันมรตราสารทุนจำนวน 38 บริษัท (จาก 36 บริษัท ) และ 2 หุ้นกู้ สามารถแสดงเป็นหลักทรัพย์ประเภทการเงิน ที่ทำการตลาดหลักทรัพย์ GSE ตั้งอยู่ในกรุงอักกรา ซึ่งเป็นเมืองหลวงของประเทศ
ตลาดหลักทรัพย์กานา ทำการ พรี-มาร์เก็ต ระหว่างเวลา 9.30 - 10.00 และ ทำการซื้อขายเวลา 10.00 - 3.00 GMT เปิดทำการซื้อขายทุกวัน ยกเว้นวันเสาร์ อาทิตย์ และวันหยุดราชการ
โนเกีย 2100
โนเกีย 2100 เป็นโทรศัพท์มือถือตระกูลโนเกีย ออกจำหน่ายเมื่อปี ค.ศ. 2003
โนเกีย 2310
โนเกีย 2310 เป็นโทรศัพท์มือถือที่เหมาะสำหรับคนที่มีรายได้ต่ำ เปิดตัวในปี 2006
รักบี้ชิงแชมป์โลก 2015
รักบี้ชิงแชมป์โลก 2015 () เป็นการแข่งขันรักบี้ชิงแชมป์โลก ประเภทรักบี้ยูเนียนครั้งที่ 8 ซึ่งจัดขึ้นที่ประเทศอังกฤษ ระหว่างวันที่ 18 กันยายน–31 ตุลาคม ค.ศ. 2015
ที่มา: "เดอะเทเลกราฟ"
พรรณปพร ศรีดุรงคธรรมพ์
พรรณปพร ศรีดุรงคธรรมพ์ (ชื่อเล่น: แพน ) เป็นนักแสดง ชาวไทย สังกัด สถานีวิทยุโทรทัศน์ไทยทีวีสีช่อง 3
มัธยมต้น โรงเรียนศึกษานารี
มัธยมปลาย โรงเรียนสายน้ำผึ้ง ในพระอุปถัมภ์ฯ
มิตซูบิชิยูเอฟเจไฟแนนเชียลกรุ๊ป
บริษัท มิตซูบิชิ ยูเอฟเจ ไฟแนนเชียล กรุ๊ป มหาชนจำกัด () หรือ MUFG เป็นหนึ่งในบริษัทหลักของมิตซูบิชิกรุ๊ป ถือเป็นบริษัทการเงินที่ใหญ่ที่สุดของญี่ปุ่นและใหญ่เป็นอันดับ 11 ของโลกในปี 2015 โดยถือครองทรัพย์สินรวมกว่า ทรัพย์สินรวมกว่า 230 ล้านล้านเยน มากเป็นอันดับ 9 ของโลก และยังเป็นบริษัทผู้ถือหุ้นภาคธนาคารที่ใหญ่เป็นอันดับสองของโลก โดยมีเงินฝากของธนาคารในเครือรวมกว่า 148 ล้านล้านเยน นอกจากนี้บริษัทแห่งนี้ยังถือเป็นบริษัทที่มีมูลค่าการตลาดสูงเป็นอันดับสองของญี่ปุ่น รองจาก โตโยต้า
บริษัทแห่งนี้จัดตั้งเมื่อ 1 ตุลาคม 2005 จากการควบรวมกิจการระหว่าง "โตเกียว มิตซูบิชิ ไฟแนนเชียล กรุ๊ป (MTFG)" อดีตกลุ่มธนาคารที่ใหญ่ที่สุดเป็นอันดับสองของญี่ปุ่น เข้ากับ "ยูเอฟเจ โฮลดิงส์" อดีตกลุ่มธนาคารที่ใหญ่ที่สุดเป็นอันดับสี่ของญี่ปุ่น โดยในวันที่ 1 มกราคม 2006 บริษัทก็ได้ควบรวมกลุ่มธนาคารของบริษัททั้งสองแห่งเข้าด้วยกัน กลายเป็นธนาคารโตเกียว-มิตซูบิชิ ยูเอฟเจ ซึ่งกลายเป็นธนาคารที่ใหญ่ที่สุดของญี่ปุ่นจนถึงปัจจุบัน
อเมริกันฟุตบอลชิงแชมป์โลก
อเมริกันฟุตบอลชิงแชมป์โลก () เป็นการแข่งขันอเมริกันฟุตบอลระหว่างประเทศ
รักบี้ชิงแชมป์โลก
รักบี้ชิงแชมป์โลก () เป็นการแข่งขันรักบี้ยูเนียนระหว่างประเทศ การแข่งขันจัดขึ้นทุก ๆ 4 ปี เริ่มครั้งแรกในปี ค.ศ. 1987 โดยมีออสเตรเลีย และ นิวซีแลนด์เป็นเจ้าภาพร่วมกัน
ศูนย์ฮอกกี้โอลิมปิก (รีโอเดจาเนโร)
ศูนย์ฮอกกี้โอลิมปิก () เป็นสนามกีฬาที่ถูกสร้างขึ้นในนครรีโอเดจาเนโร ประเทศบราซิล โดยจะเป็นสถานที่จัดการแข่งขันฮอกกี้สำหรับการแข่งขันกีฬาโอลิมปิกฤดูร้อน 2016 และจะเป็นสถานที่จัดการแข่งขันฟุตบอล 5 คนและฟุตบอล 7 คนสำหรับการแข่งขันกีฬาพาราลิมปิกฤดูร้อน 2016
รูแบน แนวึช
รูแบน ดีโอกู ดา ซิลวา แนวึช () เกิดเมื่อวันที่ 13 มีนาคม ค.ศ. 1997 เป็นนักฟุตบอลชาวโปรตุเกส ปัจจุบันเล่นให้กับวุลเวอร์แฮมป์ตันวอนเดอเรอส์ในตำแหน่งกองกลาง
สแตน สตาซิแอก
จอร์จ อีไมล์ สติปิช (George Emile Stipich; 13 เมษายน ค.ศ. 1937 – 19 มิถุนายน ค.ศ. 1997) เป็นที่รู้จักดีในนาม สแตน "เดอะแมน" สตาซิแอก (Stan "The Man" Stasiak) อดีตนักมวยปล้ำอาชีพชาวแคนาดาและเป็นแชมป์เฮฟวี่เวท WWWF คนที่ 5 เป็นพ่อของอดีตนักมวยปล้ำ ชอว์น สตาซิแอก ปี 2018 เขาได้รับการเสนอชื่อเข้าสู่หอเกียรติยศ WWE Hall of Fame ในฐานะ Legacy Hall of Fame
มิตซูบิชิเฮฟวีอินดัสทรีส์
มิตซูบิชิเฮฟวีอินดัสทรีส์ () เป็นบริษัทข้ามชาติทางด้านอุตสาหกรรมหนักและวิศวกรรมของญี่ปุ่น และเป็นหนึ่งบริษัทในเครือมิตซูบิชิ ปัจจุบันผลิตตั้งแต่ ยานอวกาศ, ขีปนาวุธ, จรวด, ตอร์ปิโด, อากาศยาน, รถหุ้มเกราะ, เครื่องยนต์, ชิ้นส่วนยานยนต์, รถยก, อุปกรณ์ไฮโดรลิก, หุ่นยนต์, เรือพลเรือน, เรือรบ, เครื่องปรับอากาศ เป็นต้น ในปี 2015 ได้รับการจัดอันดับเป็นบริษัทที่ใหญ่ที่สุดเป็นอันดับที่ 27 ของญี่ปุ่น ทั้งนี้ในยุคจักรวรรดิญี่ปุ่น บริษัทแห่งนี้ถือเป็นบริษัทเอกชนที่ใหญ่ที่สุดในญี่ปุ่น มีบทบาทสำคัญในการสร้างชาติญี่ปุ่นและเป็นหนึ่งบริษัทหลักใน "ไซบะสึ"
ในปี 1884 อิวะซะกิ ยะตะโร ผู้ก่อตั้งมิตซูบิชิ ได้เช่าโรงเหล็กในเมืองนะงะซะกิจากรัฐบาลญี่ปุ่น และได้เปลี่ยนชื่อเป็น "โรงงานเครื่องจักรกลและอู่ต่อเรือนะงะซะกิ"
ในปี 1887 ยะตะโรสามารถซื้อที่ดินในโยะโกะฮะมะได้สำเร็จ โรงงาน Mitsubishi Heavy Industries - Yokohama Machinery Works จึงถือกำเนิดขึ้นภายใต้ชื่อ "บริษัทอู่เรือโยะโกะฮะมะ" งานหลักคือการซ่อมบำรุงเรือ ต่อมาในปี 1893 โรงงานแห่งนี้ก็เปลี่ยนชื่อเป็น "อู่ต่อเรือมิตซูบิชิ ของมิตซูบิชิโกะชิไกฉะ"
ในปี 1905 ได้มีการจัดตั้ง "อู่ต่อเรือโคเบะ ของมิตซูบิชิโกะชิไกฉะ" ขึ้นที่โคเบะ
ในปี 1914 ได้มีการตั้งโรงงาน Mitsubishi Heavy Industries - Shimonoseki Shipyard & Machinery Works ขึ้นที่เมืองชิโมะโนะเซะกิ ผลิตเครื่องจักรกลอุตสาหกรรมและเรือขนส่งสินค้า
ในปี 1917 บริษัทในนะงะซะกิได้เปลี่ยนชื่อเป็น บริษัท "อู่ต่อเรือและวิศวกรรมมิตซูบิชิ" จำกัด และในปี 1934 ก็ควบรวมกับบริษัทในโคะเบะ และเปลี่ยนเป็นชื่อ มิตซูบิชิเฮฟวีอินดัสทรีส์ และกลายเป็นบริษัทที่ใหญ่ที่สุดของญี่ปุ่นยุคนั้น ผลิตทั้งเรือ, เครื่องบินใบพัด, รถราง, เครื่องจักรกลหนัก ต่อมาในปี 1935 ก็มีการผนวกบริษัทอู่ต่อเรือโยะโกะฮะมะเข้าเป็นส่วนหนึ่งของบริษัท
ภายหลังสิ้นสุดสงครามโลกครั้งที่สอง มิตซูบิชิเฮฟวีอินดัสทรีส์ได้แตกออกเป็นสามบริษัท คือบริษัทมิตซูบิชินะงะซะกิกลายเป็นบริษัท "เวสต์เจแปนเฮฟวีอินดัสทรีส์", อู่ต่อเรือในนะงะซะกิกลายเป็น บริษัท"วิศวกรรมและอู่ต่อเรือมิตซูบิชิ" และอู่ต่อเรือในโคเบะกลายเป็นบริษัท "เซ็นทรัลเจแปนเฮฟวีอินดัสทรีส์"ต่อมาในปี 1964 บริษัททั้งสามแห่งได้ควบรวมเป็นบริษัทเดียว ภายใต้ชื่อ มิตซูบิชิ เฮฟวี อินดัสทรีส์ ในการนี้ โรงงานในโคเบะถูกเปลี่ยนเป็นชื่อ Mitsubishi Heavy Industries - Kobe Shipyard & Machinery Works
จารชนยอดรัก
จารชนยอดรัก เป็นละครแนวบู๊แอคชั่น ผลิตโดย บริษัท อาวอง จำกัด กำกับการแสดงโดย ธนกร พงษ์สุวรรณ เขียนบทโทรทัศน์โดย เบญจมาศ ดาลหิรัญรัตน์ ออกอากาศทุกวันศุกร์-อาทิตย์ เวลา 20.20 น. ทางสถานีโทรทัศน์สีกองทัพบกช่อง 7 โดยตอนแรกออกอากาศเมื่อ 13 ธันวาคม 2545 และตอนสุดท้ายออกอากาศเมื่อ 10 มกราคม 2546
วาเลรีอุส คอร์ดุส
วาเลรีอุส คอร์ดุส (; 18 กุมภาพันธ์ ค.ศ. 1515 – 25 กันยายน ค.ศ. 1544) เป็นแพทย์และนักพฤกษศาสตร์ชาวเยอรมัน เกิดในปี ค.ศ. 1515 เรียนรู้ด้านพฤกษศาสตร์และเภสัชศาสตร์จากบิดา ก่อนเข้าเรียนที่มหาวิทยาลัยมาร์บูร์ก ต่อมาเขาได้เรียนต่อที่มหาวิทยาลัยไลพ์ซิจและทำงานที่ร้านขายยา ในปี ค.ศ. 1539 คอร์ดุสได้ย้ายไปที่เมืองวิทเทนแบร์กเพื่อสอนหนังสือและเรียนวิชาแพทย์ ปีต่อมา เขาค้นพบวิธีการสังเคราะห์อีเทอร์ และในปี ค.ศ. 1544 คอร์ดุสได้ตีพิมพ์ตำรา "Historia Plantarum" (ตำราพืช) จำนวน 5 เล่ม ตำรานี้เป็นหนึ่งในผลงานที่สำคัญของเขา แต่ในปีเดียวกัน คอร์ดุสเสียชีวิตด้วยไข้มาลาเรีย ผลงานที่สำคัญอีกชิ้นของเขาคือ "Dispensatorium" (ตำรับยา) ตีพิมพ์หลังจากเขาเสียชีวิตได้ 2 ปี ต่อมาชื่อของคอร์ดุสถูกนำไปตั้งเป็นชื่อสกุล "Cordia"
ฟาเบียน ดชึซกา
ฟาเบียน ดชึซกา (; 3 มกราคม ค.ศ. 1990 –) เป็นนักกีฬาวอลเลย์บอลชายชาวโปแลนด์ ผู้ทำหน้าที่ร่วมสังกัดอัสเซตซอแรซอเวียเชชูฟ
ดชึซกา เกิดในบอร์โด, ประเทศฝรั่งเศส เพราะว่าพ่อของเขา วอยแชค ดชึซกา เป็นนักวอลเลย์บอลในสังกัดฌีแอ็สอาบอร์โดของประเทศฝรั่งเศส พ่อของเขาเป็นผู้บรรยายกีฬาของช่องปอลซัส ส่วนน้องชายของฟาเบียน คือ ตอมัช เป็นอดีตนักวอลเลย์บอลและปัจจุบันเป็นผู้จัดการทีมสังกัดสโมสรซักซาแกนแจชึน-กอชแล
เขาปรากฏตัวในลีกวอลเลย์บอลโปแลนด์ ปลุสลีกา ในฐานะนักกีฬาของสังกัดอัซสออลชตึน เมื่อปี ค.ศ. 2002 ในปี ค.ศ. 2003–2008 เขาเล่นในสังกัดมอสวอราวาร์ชอวา หลังจากนั้นฤดูกาลที่ 5 เขาย้ายไปสังกัดอัซสแชญสตอคอวา (ค.ศ. 2008–2012) ในปี ค.ศ. 2012 พวกเขาได้แชมป์ซีอีวีแชลเลนจ์คัพ หลังจากที่การแข่งขันกับอัซสปอลีแตคนีกาวาร์ซอฟสกา เขาได้ย้ายออกจากสังกัดเชนสโตโควาและเริ่มเล่นในสังกัดอัซสปอลีแตคนีกาวาร์ซอฟสกา หลังจากนั้น 1 ฤดูกาล เขาเปลี่ยนสโมสรและเซ็นสัญญากับสังกัดอัสเซตซอแรซอเวียเชชูฟ ในฤดูกาล 2013/2014 พวกเขาได้แชมป์โปลิชซูเปอร์คัพ 2013 และได้รับรางวัลเหรียญเงินจากโปลิชแชมเปียนชิพ 2013/2014 หลังจากที่พ่ายให้กับสังกัดแปกีแยแอ สกราแบวคาตุฟ ในรอบชิงชนะเลิศ เมื่อวันที่ 29 มีนาคม ค.ศ. 2015 สังกัดอัสเซตซอแรซอเวียเชชูฟรวมทั้งดชึซกา ได้รับรางวัลเหรียญเงินจากการแข่งขันซีอีวีแชมเปียนส์ลีก 2014–15 นอกจากนี้เขายังได้รับรางวัล"ตัวเซ็ตยอดเยี่ยม" ในรอบ 4 ทีมสุดท้ายของซีอีวีแชมเปียนส์ลีก ในเดือนเมษายน ค.ศ. 2015 เขาเซ็นสัญญาอีก 2 ปี จนถึง ค.ศ. 2017 และในเดือนเมษายน ค.ศ. 2015 เขาได้แชมป์เป็นสมัยแรกในการแข่งขันโปลิชแชมเปียนชิพ 2014/2015 ร่วมกับสังกัดเชชูฟ
ดชึซกา ได้เข้าร่วมทีมชาติโปแลนด์ในปี ค.ศ. 2010 เขาได้รับรางวัลเหรียญทองแดงจากการแข่งขันวอลเลย์บอลชายชิงแชมป์ยุโรป 2011 เมื่อวันที่ 16 สิงหาคม ค.ศ. 2014 เขาได้รับเลือกให้เป็นตัวแทนทีมชาติโปแลนด์ในการแข่งขันชิงแชมป์โลกที่ประเทศโปแลนด์ เมื่อวันที่ 21 กันยายน ค.ศ. 2014 พวกเขาสามารถคว้าแชมป์วอลเลย์บอลชายชิงแชมป์โลก 2014 ได้สำเร็จ และเมื่อวันที่ 27 ตุลาคม ค.ศ. 2014 เขาได้รับเครื่องราชอิสริยาภรณ์ (Cross of Merit) จากประธานาธิบดีบรอญิสวัฟ กอมอรอฟสกี
แอลจี จี3
แอลจี จี3  เป็นสมาร์ทโฟน ประเภทแฟบเล็ต ระบบปฏิบัติการแอนดรอยด์ พัฒนาโดยแอลจี อีเลคทรอนิคส์ เปิดตัวครั้งแรกที่ประเทศเกาหลีใต้ เมื่อวันที่ 28 พฤษภาคม ค.ศ. 2014 เป็นรุ่นที่ 3 ต่อจาก แอลจี จี2
แอลจี จี3 มีการปรับปรุงใหม่เกือบทั้งหมด โดยตัวเครื่องโครงสร้างตัวเครื่องเน้นความโค้งและบาง มีเทคโนโลยีเลเซอร์ ออโต้ โฟกัส (Laser Auto Focus) ซึ่งเป็นรุ่นแรกของโลก ทำให้สามารถจับภาพได้รวดเร็วยิ่งขึ้น และปรับปรุงในส่วนของซอฟต์แวร์ให้ดียิ่งขึ้น
นะบีล บิน ฏอลิบ
นะบีล บิน ฏอลิบ (; ) นักฟุตบอลชาวแอลจีเรีย ปัจจุบันเล่นในตำแหน่งกองกลางให้กับสโมสรฟุตบอลชาลเก 04ในบุนเดสลีกา
บิน ฏอลิบเริ่มติดทีมชาติแอลจีเรียครั้งแรกในเดือนมีนาคม ค.ศ.2014 และเป็นหนึ่งในผู้เล่นทีมชาติชุดฟุตบอลโลก 2014 ที่ประเทศบราซิล และแอฟริกาคัพออฟเนชันส์ 2015 ที่ประเทศอิเควทอเรียลกินี
นะบีล บิน ฏอลิบเกิดที่เมืองลีล แคว้นนอร์-ปาดกาแล ประเทศฝรั่งเศส มีพ่อและแม่เป็นชาวแอลจีเรีย และได้เข้าสู่ศูนย์ฝึกฟุตบอลระดับเยาวชนของสโมสรฟุตบอลลีล โดยเขาอยู่ในทีมชุดเยาวชนของสโมสรลีลจนถึงอายุ 15 ปี ก่อนจะย้ายไปใช้ชีวิตที่ประเทศเบลเยียม เพื่อร่วมทีมเยาวชนของสโมสรมุสครง
บิน ฏอลิบเคยขอเข้าทดสอบฝีเท้ากับสโมสรฟุตบอลเบอร์มิงแฮมซิตี ก่อนจะเป็นสโมสรทอตนัมฮอตสเปอร์ที่คว้าตัวเขามาร่วมทีมชุดเยาวชนได้ในเดือนมกราคม ค.ศ.2012
ในฤดูกาล 2012–2013 บิน ฏอลิบลงสนามให้ทีมชุดเยาวชนอายุไม่เกิน 21 ปีของทอตนัมฮอตสเปอร์ 14 นัด และยิงได้ 4 ประตู โดยหนึ่งในนั้นเป็นการยิงประตูชัยพาสเปอร์เอาชนะอาร์เซนอลชุดเยาวชนได้สำเร็จ ซึ่งผลงานในระดับเยาวชนของเขาสามารถสร้างความประทับใจจนได้รับสัญญาเป็นนักฟุตบอลอาชีพจากสเปอร์ในเวลาต่อมา
นะบีล บิน ฏอลิบลงสนามให้กับทีมชุดใหญ่ของสโมสรทอตนัมฮอตสเปอร์เป็นครั้งแรก เมื่อวันที่ 22 ธันวาคม 2013 ในพรีเมียร์ลีกนัดที่ชนะสโมสรเซาท์แฮมป์ตัน 3–2 โดยเขาถูกเปลี่ยนตัวลงมาเล่นแทนมูซา แดมเบเล ในนาทีที่ 50
ต่อมาในฤดูกาล 2014–2015 นะบีล บิน ฏอลิบยิงประตูแรกของเขาให้กับสโมสรได้เมื่อวันที่ 17 ธันวาคม ค.ศ. 2014 ในการแข่งขันฟุตบอลลีกคัพ รอบที่ 5 กับนิวคาสเซิล ยูไนเต็ด โดยในการแข่งขันลีกคัพ สโมสรทำผลงานได้ดีจนผ่านเข้าสู่รอบชิงชนะเลิศ ไปพบกับสโมสรฟุตบอลเชลซี นะบีล บิน ฏอลิบได้ลงสนามเป็นตัวจริงในนัดชิงชนะเลิศ ที่สนามกีฬาเวมบลีย์และแพ้ไป 2–0
นะบีล บิน ฏอลิบได้เล่นในระดับทีมชาติครั้งแรก ในเดือนพฤศจิกายน ค.ศ.2012 โดยเขาลงเล่นให้กับทีมชาติฝรั่งเศสชุด U-19
ตลาดหลักทรัพย์กัวลาลัมเปอร์
ตลาดหลักทรัพย์กัวลาลัมเปอร์ () มีขึ้นเมื่อปี 1930 เมื่อ สมาคมนายหน้าซื้อขายหุ้นสิงคโปร์ ถูกจัดตั้งขึ้น เป็นอย่างเป็นทางการ องค์กรการค้า ในหลักทรัพย์มลายา
ตลาดหลักทรัพย์มาเลเซีย ได้ก่อตั้งขึ้นอย่างเป็นทางการ เมื่อปี 1964 และในปีต่อไป ด้วยการแยกประเทศมาเลเซีย และสิงคโปร์ การแลกเปลี่ยนหุ้นสามัญ แต่ยังคงปฏิบัติงาน ภายใต้ชื่อ ตลาดหลักทรัพย์มาเลเซียและสิงคโปร์ (SEMS)
ตลาดหลักทรัพย์อินโดนีเซีย
ตลาดหลักทรัพย์อินโดนีเซีย () เป็นฐานการแลกเปลี่ยนหุ้นในกรุงจาการ์ตา ประเทศอินโดนีเซีย มักรู้จักกันดีก่อนหน้านี้ในชื่อ ตลาดหลักทรัพย์จาการ์ตา (JSX) ก่อนที่จะเปลี่ยนชื่อในเปลี่ยนชื่อเป็น ตลาดหลักทรัพย์ซูราบายา (SSX) ในปี ค.ศ. 2007 และสิ้นสุดในปี ค.ศ. 2012 ตลาดหลักทรัพย์อินโดนีเซียมีบริษัทจดทะเบียนจำนวน 462 รายการ โดยมีมูลค่าตลาดรวม 426.78 พันล้านดอลลาร์
ในปี 2014 ดัชนีตลาดหลักทรัพย์เปิดเวลา 08.00-17.40 ตามเวลาในประเทศอินโดนีเซีย ซึ่งแบ่งออกเป็นช่วงต่อไปนี้:
กับผลกระทบจากวันที่ 17 เมษายน 2014, ตลาดเปิดเวลา 08.00 ถึง 17.40, ทำให้ต้องเปลี่ยนแปลงช่วงเวลาไป ดังต่อไปนี้:
เซสชั่นที่ 2 (วันจันทร์-วันพฤหัสบดี เวลา 13.30-16.50, วันศุกร์ 14.00-16.50) ซึ่งประกอบด้วย:
นอกจากนี้, เซสชั่นที่ปิดแบ่งออกเป็นสองช่วง คือ:
โบโด อิลก์เนอร์
โบโด อิลก์เนอร์ () เกิดเมื่อวันที่ 7 เมษายน พ.ศ. 2510 เป็นอดีตนักฟุตบอลชาวเยอรมัน ผู้ที่เล่นในตำแหน่งผู้รักษาประตูให้กับแอร์สเทอเอฟเซเคิล์น สโมสรฟุตบอลเรอัลมาดริด และทีมชาติเยอรมนีตะวันตก เขายังเป็นผู้รักษาประตูคนแรกที่คลีนชีตส์สำเร็จในนัดชิงชนะเลิศฟุตบอลโลก ทำให้เยอรมนีตะวันตกชนะอาร์เจนตินา 1–0 ในนัดชิงชนะเลิศฟุตบอลโลก 1990 เขาเป็นผู้รักษาประตูที่มีความสามารถในสถานการณ์ตัวต่อตัว
สุตสาย หัสดิน
พลตรี สุตสาย หัสดิน เป็นอดีตรัฐมนตรีประจำสำนักนายกรัฐมนตรี ในรัฐบาลพลเอก เปรม ติณสูลานนท์ อดีตหัวหน้าขบวนการกระทิงแดง ในช่วงเหตุการณ์ 6 ตุลา
พล.ต.สุตสาย เคยรับราชการทหาร และเคยเป็นแกนนำก่อตั้งขบวนการกระทิงแดง ในช่วงปี พ.ศ. 2517 ในขณะดำรงตำแหน่งนายทหารกองอำนวยการรักษาความมั่นคงภายในราชอาณาจักร ซึ่งในช่วงกลางปี พ.ศ. 2518 พล.ต.สุตสาย ได้รวบรวมสมาชิกกว่า 25,000 คน ส่วนใหญ่เป็นนักศึกษาอาชีวะ เข้าไปมีบทบาทสำคัญในการเดินขบวนประท้วงจอมพลถนอม กิตติขจร แต่แตกกับศูนย์กลางนิสิตนักศึกษาแห่งประเทศไทย เพราะเห็นว่ากลุ่มดังกล่าวรับแนวคิดคอมมิวนิสต์มาอย่างชัดเจน ขบวนการกระทิงแดง นำโดย พล.ต.สุตสาย เป็นกองเยาวชนของขบวนการนวพล
ในปี พ.ศ. 2524 พล.ต.สุตสาย ได้รับแต่งตั้งเป็นรัฐมนตรีประจำสำนักนายกรัฐมนตรี ในรัฐบาลพลเอกเปรม ติณสูลานนท์ ต่อมาในเดือนธันวาคมของปีเดียวกัน พล.ต.สุตสาย พร้อมกับรัฐมนตรีอีก 7 คน ได้ลาออกจากตำแหน่งในคณะรัฐมนตรีคณะดังกล่าว
ชิว อี้ เวย์
ชิว อี้ เวย์ (; ; 16 ตุลาคม ค.ศ. 1995 —) เป็นนักกระโดดน้ำชายจากประเทศมาเลเซีย
อะห์มัด อัมชาร์ อัซมัน
อะห์มัด อัมชาร์ บิน อัซมัน (; 28 สิงหาคม ค.ศ. 1992 —) เป็นนักกระโดดน้ำชายชาวมาเลเซีย ในปี ค.ศ. 2015 เขาเข้าร่วมการแข่งขันกีฬาทางน้ำชิงแชมป์โลก 2015
กามเทพหรรษา
กามเทพหรรษา (ชื่อภาษาอังกฤษ : Cheerful of Love) เป็นละครในชุด "The Cupids บริษัทรักอุตลุด" สร้างจากนิยายชื่อเดียวกัน เพื่อฉลองการครบรอบสี่สิบเจ็ดปีของช่อง 3 สาวน้อยวัยสดใส บุคลิกร่าเริง เป็นมิตร อัธยาศัยดี เหมาะกับตำแหน่งพีอาร์ของคิวปิดฮัต เธอเป็นเหมือนกามเทพน้องน้อยของพี่ ๆ ทั้งเจ็ด ความไม่มั่นใจในตัวเอง ทำให้มีนิสัยซุ่มซ่าม เปิ่น โก๊ะ ไม่ว่าหรรษาย่างกรายไปที่ไหนมักจะมีแต่ข้าวของเสียหายหรือความผิดพลาด สร้างความหวาดเสียวให้กับเพื่อนร่วมงานอยู่ไม่น้อย หรรษาไม่ชอบคนดุ คนปากจัด คนสมบูรณ์แบบ ทำให้ต้องคอยหนีทิมอยู่เสมอ หนูษามีปมความรักเรื่องแฟน แฟนแต่ละคนของหรรษามักมีอันเป็นไปในช่วงขณะเวลาที่คบกับเธอ ทำให้เธอเชื่อว่าเธอเป็นคนดวงกินผู้ชาย ความน่ารักของหนูษาคือการมองโลกในแง่ดีแบบเด็ก ใสซื่อ บริสุทธิ์ ปัจจุบันได้แต่งงานกับทิม
ทายาทหนุ่มมหาเศรษฐีแห่งเครือโรงแรมและห้างสรรพสินค้า "แกรนด์พิชยะ" เป็นคนมีความสามารถ เอาจริงเอาจังกับทุกๆเรื่อง และพี่ชายของธรณ์ เนี้ยบกับการใช้ชีวิต ชอบการวางแผนและควบคุมทุกสิ่ง จนกลายเป็นคนปากจัด ขี้โมโห โตมาแบบไม่เคยเล่นสนุกจนแทบจะหาความสุขในชีวิตไม่เป็น ไม่รู้จักการ์ตูน ไม่รู้จักเรื่องตลก ไม่รู้จักเรื่องดราม่า หน้าขรึม และหวาดระแวงคนอื่น มองโลกในแง่ร้ายตลอดเวลา เพราะมีแต่คนจ้องหาผลประโยชน์จากเขา ปัจจุบันได้แต่งงานกับหนูษา
น้องชายของทิม เป็นเด็กแสบประจำ ชอบกลั่นแกล้งทุกคนในบ้านจนทุกคนต้องอิจฉากันใหญ่ ต่อมาได้ช่วยชีวิตทิมและหนูษาไว้ แถมยังเอาอิฐมาทุบคนร้ายอีก และพาทิมไปโรงพยาบาลด่วน!!
สาวน้อยวัยสดใส บุคลิกร่าเริง เป็นมิตร อัธยาศัยดี พี่สาวของหรรษา
คู่รักที่ต่างกันสุดขั้ว : ต่างเติมเต็มจนสมบูรณ์ ความทรงจำเกี่ยวกับความรักของ หรรษา เจ้าหน้าที่ฝ่ายพีอาร์ของคิวปิตฮัตไม่ค่อยสวยงามนัก แฟนทุกคนของเธอมักได้รับอุบัติเหตุจากความซุ่มซ่ามของหรรษา หรรษาจึงมีความฝังใจว่าเธอมีดวงกินผู้ชายหรือทำให้คนรักเดือดร้อนจนไม่อยากจะมีแฟน ภีมสั่งหรรษาให้ไปตามล่าขอเจรจากับ ทิม เศรษฐีเจ้าของโรงแรมที่กำลังจะฟ้องคิวปิดฮัตเรื่องภาพของเขา และน้องชาย ธรณ์ ในงานปาร์ตี้ของคิวปิดฮัตหลุดออกสื่อ ทิมเป็นเพอร์เฟคชั่นนิสต์เป็นมิสเตอร์ถูกทุกเรื่อง เขารำคาญหรรษามิสซิสผิดทุกที่ที่คอยตามป่วนเขาอยู่เสมอ แต่โชคชะตาก็พาให้ทั้งคู่ได้มาใกล้ชิดกันในโกดังที่ถูกวางเพลิง! ทิมพบว่ามีบุคคลลึกลับคิดจะลอบสังหารเขา ทิมต้องติดบนเรือยอร์ชกับหรรษาเกือบหนึ่งอาทิตย์เพราะมีคนทำลายระบบนำทางและเจาะถังน้ำมัน ช่วงเวลานั้นเขาสนิทสนมกับหรรษา หรรษาคอยสอนให้คนตึงเครียดอย่างเขาผ่อนคลายลง หรรษาเองก็ประทับใจทิมที่สอนให้เธอมีเป้าหมายในชีวิตมากขึ้น หรรษาไม่กล้าคิดเกินเลยกับทิม แต่รูปของเธอและทิมก็หลุดกลายเป็นข่าวอื้อฉาว ทำให้ซินดี้และแองจี้ สองพิธีกรไฮโซรายการทีวีไม่พอใจมาก ออกโรงขัดขวางความรักของทิมกับหรรษาอย่างสุดกำลัง ด้วยความช่วยเหลือของหมวดปรัชวินทร์ทิมตามสืบหาคนที่ลอบฆ่าเขา เบาะแสส่วนใหญ่พุ่งตรงมาที่ธรณ์น้องชายคนเดียวทำให้ทิมเสียใจมาก แต่ที่เสียใจที่สุดคือธรณ์ทำท่าทางจะจีบหรรษาผู้หญิงคนเดียวที่เขาสนใจ ทิมแสดงความรู้สึกไม่เป็นลำพังจะบอกรักหรรษาก็ยากแล้ว หรรษายังชอบหนีเขาเพราะคิดไปเองว่าทิมจะยิ่งดวงซวยเมื่อมีหล่อนอยู่ใกล้ๆ หรรษาพยายามปฏิเสธทิมเพราะรู้สึกว่าตนไม่คู่ควร จนกระทั่งวันหนึ่งหรรษาถูกจับตัวไป ทิมตามไปช่วยเหลือ เขารู้ความจริงเรื่องของธรณ์ในที่สุด แต่โชคร้ายเขาถูกยิงอาการสาหัส! ดวงกินผู้ชายของหรรษาจะส่งผลถึงชีวิตทิมหรือไม่
เกาะมาลาปัสกัว
เกาะมาลาปัสกัว () เป็นเกาะขนาดเล็กในประเทศฟิลิปปินส์ อยู่ใน ห่างจากจุดเหนือสุดของเกาะเซบูไปทางเหนือซึ่งเป็นช่องแคบน้ำตื้นเป็นระยะทาง 6.8 กิโลเมตร การบริหารราชการส่วนท้องถิ่นอยู่ในเขตตำบลโลกอน ดาอันบันตายัน เกาะเซบู ตัวเกาะมาลาปัสกัวมีพื้นที่เพียงราว 2.5×1 ตารางกิโลเมตร มีหมู่บ้านบนเกาะ 8 หมู่บ้าน
เกาะมาลาปัสกัวมีชื่อเสียงเมื่อต้นทศวรรษที่ 1990 ในฐานะจุดดำน้ำที่น่าสนใจ ก่อนหน้านั้น เกาะมาลาปัสกัวเป็นเกาะที่รู้จักกันทั่วไปเพราะมีหาดทรายขาวกว้างใหญ่ที่เรียกว่าเบาน์ตีบีช แต่ชื่อเสียงในปัจจุบันมาจากแนวปะการังรอบเกาะ รวมถึงหน้าผาปะการัง ที่สวยงาม รวมถึงความโดดเด่นในจุดที่ห่างเกาะเช่นที่เกาะกาโต ที่ตื้นโมนาด และที่ตื้นเกมด ที่ตื้นโมนาดเป็นที่ราบสูงซึ่งนักดำน้ำจะพบปลาฉลามหางยาวและปลากระเบนราหูได้เป็นประจำ
อาชีพของชาวเกาะมาลาปัสกัวส่วนใหญ่เป็นอาชีพเกี่ยวกับการบริการนักท่องเที่ยว และมีบางส่วนที่หาเลี้ยงชีพด้วยการประมงพื้นบ้าน
ในทางศาสนา มีความเชื่อว่า เกาะมาลาปัสกัว หรือตำบลโลกอน เป็นที่ซึ่งแม่พระแห่งผู้ถูกทอดทิ้งทรงแสดงปาฏิหาริย์เมื่อราว ค.ศ. 1890 ในสมัยที่บนเกาะมีเพียง 9 ครอบครัวในตระกูลมอนเตกลาร์ เดโอกราเดส โรซาเลส กุลฟาน รูบีโอ โบโฮล และบรูเชส อาศัยอยู่ กล่าวกันว่ารูปแม่พระที่ทำด้วยไม้รูปนี้ไม่มีวันไหม้ไฟ และเมื่อ ค.ศ. 1907 บาทหลวงประจำเขต ภราดาอีโนเชนเตส มากา จึงได้ถวายพระนามแก่ไม้ศักดิ์สิทธิ์ตามคำขอร้องของชาวเกาะ แต่เรื่องเล่าในท้องถิ่นบอกว่าพระรูปที่เห็นในปัจจุบันเป็นพระรูปที่ขยายใหญ่ขึ้นได้เองจากขนาดเริ่มแรก ผู้ศรัทธาจากทั่วประเทศฟิลิปปินส์และจากต่างประเทศจะหลั่งไหลมาบูชาแม่พระในวันฉลอง คือวันที่ 11 และ 12 พฤษภาคม โบสถ์ที่เดิมสร้างด้วยไม้มะพร้าวและมุงทางมะพร้าวปัจจุบันเป็นอาคารสร้างด้วยเหล็กและปูน
ชาวเกาะมาลาปัสกัวดั้งเดิมเลื้ยงชีพด้วยการประมง และพึ่งพาผลิตผลทางการเกษตร เช่นข้าวโพดและข้าว จากเกาะใหญ่ข้างเคียง เช่นเกาะเซบูและเกาะเลย์เต แต่เมื่อประชากรที่เพิ่มขึ้นในขณะที่จำนวนปลาลดน้อยลง การท่องเที่ยวได้กลายมาเป็นแหล่งอาชีพใหม่ของชาวเกาะ ปัจจุบันนี้ชาวเกาะส่วนมากมีอาชีพที่เกี่ยวข้องกับการท่องเที่ยวทั้งโดยตรงและโดยอ้อม การท่องเที่ยวที่ขยายตัวอย่างรวดเร็วทำให้คนต่างถิ่นเข้ามาอาศัยบนเกาะมากขึ้น ความต้องการที่อยู่อาศัยจึงเพิ่มขึ้นด้วย แต่ข้อจำกัดทางทุนทรัพย์ซึ่งทำให้บนเกาะไม่มีท่าเรือสำหรับเรือขนาดใหญ่กลับเป็นเหตุให้การก่อสร้างไม่อาจขยายตัวตามได้ทัน
จุดดำน้าอันดับหนึ่งของเกาะมาลาปัสกัวคือที่ตื้นโมนาด (Monad Shoal) ที่นี่เป็นสถานีทำความสะอาดตามธรรมชาติสำหรับปลาใหญ่ อยู่ห่างจากเกาะมาลาปัสกัว 7.8 กิโลเมตร ที่พิกัด ใช้เวลาเดินทางด้วยเรือ 30-35 นาที สัณฐานของที่ตื้นเป็นแท่งหินแนวนอนยาว 1.5 กิโลเมตร มีขอบผาที่ดิ่งลงไปในความลึกถึง 200 เมตร
ที่ตื้นโมนาดมีชื่อเสียงมากในฐานะเป็นจุดดำน้ำแห่งเดียวในโลกที่ปลาฉลามหางยาวปรากฏตัวให้เห็นได้เป็นประจำตอนก่อนรุ่งถึงย่ำรุ่ง เพื่อมาใช้บริการของปลาพยาบาล () และปลาเขียวพระอินทร์ () ในการขจัดปรสิตภายนอก เช่น ปรสิตชนิด gnathiids ออกจากผิวหนัง รวมถึงการทำความสะอาดเหงือกและปาก
ที่ตื้นแห่งนี้ยังดึงดูดปลากลางน้ำอีกหลายชนิด เช่น ปลากระเบนปิศาจ และ ปลากระเบนนก ปลาตามฤดูกาลได้แก่ปลากระเบนราหูและปลาฉลามหัวค้อน แต่ที่นี่ไม่มีปะการังเหลือยู่เนื่องจากการหาปลาแบบทำลายล้างในอดีต เช่นเดียวกับในทะเลอีกหลายแห่งของประเทศฟิลิปปินส์
แซร์ช ซาร์กเซียน
แซร์ช ซาร์กเซียน (, เกิด 30 มิถุนายน พ.ศ. 2497) เป็นประธานาธิบดีคนที่ 3 และคนปัจจุบันของอาร์มีเนีย ได้รับการเลือกตั้งเมื่อเดือนกุมภาพันธ์ พ.ศ. 2551 โดยการสนับสนุนของพรรคสาธารณรัฐ พรรคที่เขาทำหน้าที่เป็นประธาน และได้เริ่มปฏิบัติงานในเดือนเมษายน พ.ศ. 2551
กลุ่มภาษาอิระควอย
กลุ่มภาษาอิระควอย เป็นตระกูลภาษาของกลุ่มปฐมชาติและกลุ่มชนพื้นเมืองอเมริกันในสหรัฐอเมริกา ภาษาเหล่านี้เป็นที่รู้จักว่าไม่มีพยัญชนะที่มีตำแหน่งเกิดเสียงจากริมฝีปาก ภาษาในกลุ่มอิระควอยเป็นภาษาประกอบรูปคำซับซ้อน (แต่ละคำประกอบด้วยหน่วยคำจำนวนมาก) ส่วนหลักของวลีหรือประโยคในภาษากลุ่มนี้จะเป็นส่วนที่มีการบ่งชี้ด้วยการแปรของหน่วยคำเพื่อสะท้อนความสัมพันธ์ทางวากยสัมพันธ์
ทุกวันนี้ภาษากลุ่มอิระควอยที่ยังคงหลงเหลืออยู่ได้สูญหายไปส่วนมาก (ยกเว้นภาษาของชนเผ่าเชโรคีและโมฮอว์ก) เหลืออยู่เพียงเหล่าผู้พูดอาวุโสไม่กี่คน
ท่าอากาศยานนานาชาติย่างกุ้ง
ท่าอากาศยานนานาชาติย่างกุ้ง (พม่า: ရန်ကုန်အပြည်ပြည်ဆိုင်ရာလေဆိပ်) เป็นท่าอากาศยานที่ตั้งอยู่ในตำบลมีนกะลาโดน ทางเหนือ 15 กิโลเมตรจากตัวเมืองย่างกุ้ง ดำเนินงานโดยรัฐบาล เป็นท่าอากาศยานนานาชาติแห่งหลักของพม่า และเป็นท่าอากาศยานที่ใหญ่เป็นอันดับ 3 ของประเทศ รองจากท่าอากาศยานนานาชาติมัณฑะเลย์ และท่าอากาศยานนานาชาติเนปยีดอ
อาคารผู้โดยสารหลังเก่าปัจจุบันถูกใช้งานสำหรับเที่ยวบินภายในประเทศ ในขณะที่อาคารผู้โดยสารหลังใหม่ที่เริ่มเปิดใช้งานเมื่อ พฤษภาคม พ.ศ. 2550 ถูกใช้งานเพื่อเที่ยวบินระหว่างประเทศ สนามบินแห่งนี้สามารถรองรับผู้โดยสารได้ 2.7 ล้านคนต่อปี อย่างไรก็ตาม ในปัจจุบันจำนวนผู้โดยสารกลับเกินขีดความสามารถ โดยในปี พ.ศ. 2555 มีปริมาณผู้โดยสารถึง 3.1 ล้านคน ทั้งนี้ในปัจจุบัน กำลังมีการก่อสร้างอาคารผู้โดยสารหลังใหม่ ซึ่งจะช่วยเพิ่มขีดความสามารถของสนามบินให้รองรับผู้โดยสารได้ 6 ล้านคนต่อปี คาดว่าการก่อสร้างจะแล้วเสร็จภายในสิ้นปี พ.ศ. 2558 ก่อสร้างโดยบริษัทรับเหมาก่อสร้างของสิงคโปร์
สนามบินแห่งนี้เดิมเป็นลานบินสำหรับเครื่องบินรบของกองทัพอังกฤษและสหรัฐอเมริกาในยุคสงครามโลกครั้งที่สอง ซึ่งภายหลังสงครามก็ได้มีการก่อสร้างเป็นท่าอากาศยาน
สาธารณรัฐโครเอเชียแห่งเฮิร์ตเซก-บอสเนีย
สาธารณรัฐโครเอเชียแห่งเฮิร์ตเซก-บอสเนีย (; ) เป็นหน่วยการเมืองแห่งหนึ่งซึ่งดำรงอยู่ในสาธารณรัฐบอสเนียและเฮอร์เซโกวีนาระหว่าง ค.ศ. 1991 ถึง ค.ศ. 1994 ในช่วงสงครามบอสเนีย ดินแดนนี้ได้รับการประกาศจัดตั้งเมื่อวันที่ 18 พฤศจิกายน ค.ศ. 1991 โดยใช้ชื่อว่า ประชาคมโครเอเชียแห่งเฮิร์ตเซก-บอสเนีย () และอ้างว่าเป็น "หน่วยรวมทางการเมือง วัฒนธรรม เศรษฐกิจ และดินแดน" ซึ่งเป็นเอกเทศอยู่ภายในดินแดนของบอสเนียและเฮอร์เซโกวีนา บรรดาผู้นำของเฮิร์ตเซก-บอสเนียไม่เคยประสบความสำเร็จในการแยกตัวจากบอสเนียและเฮอร์เซโกวีนา และไม่เคยยอมรับอย่างเปิดเผยว่ามีเป้าหมายดังกล่าวโดยใช้ภาษาดังกล่าว
อย่างไรก็ตาม เมื่อวันที่ 26 กุมภาพันธ์ ค.ศ. 2001 คณะตุลาการอาญาระหว่างประเทศสำหรับอดีตยูโกสลาเวียได้มีคำวินิจฉัยว่า เฮิร์ตเซก-บอสเนียได้รับการจัดตั้งขึ้นโดยมีจุดประสงค์ที่จะแยกตัวออกจากบอสเนียและเฮอร์เซโกวีนาและไปรวมกับโครเอเชีย ตามความเห็นของคณะตุลาการฯ ความปรารถนาเหล่านั้น (ซึ่งได้รับการสนับสนุนจากสาธารณรัฐโครเอเชีย) เป็นที่ประจักษ์โดยเฉพาะอย่างยิ่งจากการที่เฮิร์ตเซก-บอสเนียประกาศใช้ภาษาโครเอเชียและหน่วยเงินดีนาร์ของโครเอเชีย และจากการที่สาธารณรัฐโครเอเชียมอบความเป็นพลเมืองโครเอเชียแก่ชาวโครแอตในบอสเนียและเฮอร์เซโกวีนา ศาลรัฐธรรมนูญแห่งสาธารณรัฐบอสเนียและเฮอร์เซโกวีนาประกาศให้ประชาคมโครเอเชียแห่งเฮิร์ตเซก-บอสเนียไม่ชอบด้วยกฎหมายเมื่อวันที่ 14 กันยายน ค.ศ. 1992
สาธารณรัฐโครเอเชียแห่งเฮิร์ตเซก-บอสเนียยุติการดำรงอยู่อย่างเป็นทางการในปี ค.ศ. 1994 โดยรวมเข้ากับสหพันธรัฐบอสเนียและเฮอร์เซโกวีนา (หน่วยการปกครองของสาธารณรัฐบอสเนียและเฮอร์เซโกวีนา) หลังจากที่ทางการสาธารณรัฐโครเอเชียและทางการสาธารณรัฐบอสเนียและเฮอร์เซโกวีนาร่วมลงนามในความตกลงวอชิงตัน เมืองหลวงอย่างเป็นทางการของเฮิร์ตเซก-บอสเนียคือเมืองมอสตาร์ส่วนตะวันตก อย่างไรก็ตาม เนื่องจากในขณะนั้นมอสตาร์อยู่ในพื้นที่สงคราม ศูนย์กลางการปกครองที่มีประสิทธิภาพจึงอยู่ที่เมืองกรูเด
ยศทหารแอฟริกาใต้
ตารางข้างล่างต่อไปนี้คือข้อมูลเกี่ยวกับยศทหารและกำลังกึ่งทหารของกองทัพแอฟริกาใต้ ตั้งแต่ ค.ศ. 1994.
บาคีร์ อีเซตเบกอวิช
บาคีร์ อีเซตเบกอวิช (บอสเนีย: ) เป็นผู้นำชาวมุสลิมบอสเนียและยังเป็นหนึ่งในสามของสมาชิกคณะประธานาธิบดีบอสเนียและเฮอร์เซโกวีนา นอกจากนี้เขายังเป็นบุตรของอดีตประธานาธิบดีอาลียา อีเซตเบกอวิช วีรบุรุษของชาวบอสเนีย
บาคีร์ อีเซตเบกอวิช เกิดในซาราเยโว เขาเรียนชั้นประถมศึกษาและมัธยมศึกษาในซาราเยโว และเข้าศึกษาต่อในคณะสถาปัตยกรรมศาสตร์ มหาวิทยาลัยซาราเยโว จนสำเร็จการศึกษาในปี ค.ศ. 1981
ในปี ค.ศ. 1982-1992 เขาทำงานในบริษัทสถาปัตยกรรมจนกระทั่งเกิดสงครามบอสเนีย เขาจึงต้องยุติอาชีพมาช่วยอาลียา อีเซตเบกอวิช พ่อของตนซึ่งเป็นประธานาธิบดี บาคีร์ อีเซตเบกอวิช เข้าสู่วงการการเมืองปี ค.ศ. 2000 เขาได้รับตำแหน่งผู้นำชาวมุสลิมบอสเนียในวันที่ 10 พฤศจิกายน ค.ศ. 2010 และดำรงตำแหน่งประธานคณะประธานาธิบดีบอสเนียและเฮอร์เซโกวีนา 2 สมัย
ท่าอากาศยานนานาชาติกว่างโจวไป๋-ยฺหวิน
ท่าอากาศยานนานาชาติกว่างโจวไป๋-ยฺหวิน () เป็นท่าอากาศยานหลักของนครกว่างโจว เมืองเอกของมณฑลกวางตุ้งในประเทศจีน จากสถิติในปี 2014 สนามบินแห่งนี้มีปริมาณผู้โดยสารมากสุดเป็นอันดับสองของจีนรองจากท่าอากาศยานนานาชาติปักกิ่ง และเป็นอันดับ 16 ของโลก
สนามบินแห่งนี้ตั้งอยู่ในอำเภอไป๋-ยฺหวินและอำเภอฮฺวาตูของนครกว่างโจว เปิดทำการเมื่อวันที่ 5 สิงหาคม 2004 เพื่อทดแทนสนามบินแห่งเก่าที่มีอายุกว่า 72 ปี ซึ่งในปัจจุบันได้ปิดใช้งานแล้ว สนามบินแห่งใหม่นี้สร้างขึ้นด้วยงบประมาณกว่า 1.98 หมื่นล้านหยวน มีที่ตั้งห่างจากตัวเมืองกว่างโจวไปทางเหนือราว 27 กิโลเมตร และมีขนาดใหญ่กว่าสนามบินเดิมถึงเกือบห้าเท่า คำว่า "ไป๋-ยฺหวิน" (白云) นั้นเป็นชื่อของภูเขาที่อยู่ใกล้เคียงสนามบินแห่งเก่า (ไป๋-ยฺหวินชาน) มีความหมายว่า "เมฆขาว" นอกจากนี้ สนามบินแห่งใหม่ยังอยู่ใกล้ตัวเมืองมากกว่าสนามบินแห่งเก่า
สนามบินแห่งนี้มีศักยภาพในการรองรับผู้โดยสารได้ 45 ล้านคนต่อปี แต่ในปัจจุบันจำนวนผู้โดยสารก็มากเกินศักยภาพ ขณะนี้มีโครงการขยายสนามบินซึ่งรวมถึงอาคารผู้โดยสารหลังใหม่ขนาด 531,000 ตารางเมตรที่มีขนาดเท่ากับอาคารผู้โดยสารในปัจจุบันกำลังดำเนินการอยู่ คาดว่าจะก่อสร้างเสร็จภายในปี 2018 ซึ่งจะทำให้สนามบินมีศักยภาพในการรองรับผู้โดยสารได้ 80 ล้านคน และปริมาณสินค้า 25 ล้านตันต่อปี
กลุ่ม 77
กลุ่ม 77 () ที่สหประชาชาติ เป็นแนวร่วม (coalition) ประเทศกำลังพัฒนาอย่างหลวม ๆ ซึ่งออกแบบเพื่อส่งเสริมผลประโยชน์ทางเศรษฐกิจร่วมกัน และเสริมสมรรถภาพการเจรจาร่วมในสหประชาชาติ องค์การนี้มีสมาชิกก่อตั้ง 77 ประเทศ แต่ในเดือนพฤศจิกายน 2556 องค์การมีสมาชิกเพิ่มเป็น 134 ประเทศ ในปี 2559 ประเทศไทยเป็นประธาน
กลุ่มนี้ก่อตั้งเมื่อวันที่ 15 มิถุนายน 2507 โดย "ปฏิญญาร่วมเจ็ดสิบเจ็ดประเทศ" ซึ่งออกที่การประชุมสหประชาชาติว่าด้วยการค้าและพัฒนา (UNCTAD) มีการประชุมใหญ่ครั้งแรกในกรุงแอลเจียร์ ประเทศแอลจีเรีย ในปี 2510 ซึ่งมีการรับกฎบัตรแอลเจียร์และเริ่มพื้นฐานสำหรับโครงสร้างสถาบันถาวร มีกฎบัตรกลุ่ม 77 ในกรุงโรม (องค์การอาหารและการเกษตรแห่งสหประชาชาติ) เวียนนา (องค์การพัฒนาอุตสาหกรรมสหประชาชาติ) ปารีส (ยูเนสโก) ไนโรบี (โครงการสิ่งแวดล้อมแห่งสหประชาชาติ) และกลุ่ม 24 ในกรุงวอชิงตัน ดี.ซี. (กองทุนการเงินระหว่างประเทศและธนาคารโลก)
หญ้าเจ้าชู้
หญ้าเจ้าชู้ (, ) เป็นไม้ล้มลุกชนิดหนึ่งในวงศ์หญ้า มีหัวและเหง้าแผ่กระจายตามหน้าดิน ดอกเป็นช่อ รูปกลมเรียวคล้ายเมล็ดข้าว มีหนามแหลม สามารถปักติดเสื้อผ้าและผิวหนังได้ โดยเฉพาะเมื่อติดผิวหนังจะรู้สึกเจ็บแสบและคันยิบ ๆ แกะออกจากเสื้อผ้ายากมาก จึงถูกเรียกชื่อว่า "หญ้าเจ้าชู้"
หญ้าเจ้าชู้มีชื่อเรียกที่ต่างกันในแต่ละท้องถิ่น ดังนี้
หญ้าเจ้าชู้เป็นไม้ล้มลุกจำพวกหญ้า อายุหลายปี ลำต้นทอดนอนไปตามพื้นดินได้ไกล ตามลำต้นมีกาบใบแก่หุ้มอยู่ ลำต้นตั้งตรง สูง 15–25 เซนติเมตร ไม่ค่อยแตกแขนง ใบมักจะมีมากที่โคนต้น กาบใบยาว 1–3 เซนติเมตร กาบอันสุดท้ายยาวถึง 6 เซนติเมตร หุ้มรอบลำต้น มีลายตามยาว บางทีมีสีม่วง มีขนยาวนุ่มประปรายที่รอยต่อระหว่างกาบใบและตัวใบ ตามขอบใบตรงด้านในมีขนหนาแน่น ตัวใบ กว้าง 3–5 มิลลิเมตร ยาว 2–8 เซนติเมตร ใบบนสุดลดรูปลงเหลือขนาดเล็กมาก ขอบใบสากคาย ขอบจัก แหลมห่าง ๆ บริเวณโคนใบเป็นตุ่ม ๆ และมีขน เนื้อใบบาง เป็นมัน
หญ้าเจ้าชู้ออกดอกที่ยอดเป็นช่อกระจาย ยาว 3–6 เซนติเมตร แข็ง ตั้งตรง สีม่วงแกมแดง ช่อดอกย่อยติดกันเป็นกระจุกที่ปลายแขนงช่อ กระจุกละ 3 ช่อ แต่มีเพียงดอกเดียวเท่านั้นที่เป็นดอกสมบูรณ์เพศ และไม่มีก้านดอก โคนดอกมีเซลล์แข็ง ๆ ส่วนอีกสองดอกเป็นดอกเพศผู้ มีก้านดอก ยาวประมาณ 5 มิลลิเมตร มีขน ช่อดอกย่อยที่ ไม่มีก้าน ยาว 3–4 มิลลิเมตร กาบช่อดอกย่อยอันล่างรูปใบหอก หลังแบน มีเส้น 2 เส้น ปลายแยกเป็น 2 ยอดแหลม ตามขอบใกล้ปลายมีขนสาก กาบช่อดอกย่อยอันบน ยาว 2.5–3.5 มิลลิเมตร ลักษณะคล้ายท้องเรือ กาบล่างของดอก (sterile lemma) ยาว 2.5–3 มิลลิเมตร รูปใบหอก ปลายแหลม บางใส ขอบมีขน ส่วนกาบล่างอีกอันหนึ่ง (fertile lemma) ยาว 2.5–3 มิลลิเมตร บางใส แคบ ปลายมีหนามแหลม ยาวประมาณ 5 มิลลิเมตร กาบบนของดอก บางใส ปลายแหลม ยาว 1.6 มิลลิเมตร อับเรณูยาวประมาณ 1 มิลลิเมตร สีส้ม ปลายเกสรเพศเมียมี 2 อัน เห็นเด่นซัดยื่นออกมาจากกลางช่อดอกย่อย ยาว 1–1.5 มิลลิเมตร มีขนยาวละเอียดเป็นมัน เป็นพู่คล้ายขนนก
ส่วนต่าง ๆ ของหญ้าเจ้าชู้มีสรรพคุณทางสมุนไพรดังต่อไปนี้
สมัยก่อน เวลาสตรีมีอาการไข้ทับระดู หรือเกิดอาการไข้ขณะมีประจำเดือน จะอันตรายมาก อาจถึงชีวิตได้ ซึ่งหมอยาแผนไทยในยุคสมัยนั้นมีวิธีรักษาหรือแก้อาการไข้ทับระดูของสตรีได้ โดยให้เอาหญ้าเจ้าชู้แบบสดทั้งต้นรวมราก หรือแบบแห้งมัดเป็นกำประมาณ 1 กำมือใหญ่ ๆ แล้วผูกเป็น 3 เปลาะ ใส่น้ำให้ท่วมยาต้มให้เดือด ดื่มครั้งละ 1 แก้ว 3 เวลา เช้า กลางวัน เย็น ก่อนหรือหลังอาหารก็ได้ จะช่วยให้อาการไข้ทับระดูหายได้
นอกจากจะช่วยแก้ไข้ทับระดูแล้ว หญ้าเจ้าชู้แบบสดกะจำนวนตามต้องการ ต้มกับน้ำจนเดือดแล้วดื่มแบบจิบต่างน้ำชาทั้งวัน ยังช่วยเป็นยาล้างไต ทำให้ไตดี ช่วยป้องกันการเป็นนิ่ว และ ขับนิ่วได้อีกด้วย สามารถต้มดื่มได้เรื่อย ๆ ไม่มีอันตรายอะไร
หญ้าเจ้าชู้กระจายพันธุ์ด้วยเมล็ด ซึ่งสามารถแพร่กระจายไปได้ โดยมี ลม น้ำ คน และสัตว์เป็นเครื่องช่วยทำให้กระจายไปได้ไกล ๆ และรวดเร็วเช่น เมล็ดวัชพืช อาจจะติดไปกับเสื้อผ้าซึ้งช่วยในการแพร่พันธุ์ไปได้ในระยะไกล ๆ
เหยียบนรกสุญญากาศ
เหยียบนรกสุญญากาศ () เป็นนวนิยายแนววิทยาศาสตร์ เขียนโดยแอนดี เวียร์ มีเนื้อหาเกี่ยวกับนักบินอวกาศ ผู้พบว่าตัวเองถูกทิ้งให้โดดเดี่ยวอยู่บนดาวอังคารหลังภารกิจล้มเหลว และเขาจะต้องหาทางเอาตัวรอดกลับไปยังโลกให้ได้
"เหยียบนรกสุญญากาศ" เป็นนวนิยายเรื่องแรกของเวียร์ เขียนขึ้นในช่วงปี 2009 หลังถูกปฏิเสธจากสำนักพิมพ์หลายแห่ง เวียร์ตัดสินใจออกผลงานในรูปแบบหนังสืออิเล็กทรอนิกส์ หลังได้รับความนิยมในเว็บไซต์แอมะซอน.คอม สำนักพิมพ์คราวน์ได้ซื้อลิขสิทธิ์และจัดพิมพ์ใหม่ในปี 2014 สำหรับภาษาไทย นวนิยายเรื่องนี้แปลโดยยุทธวีร์ ยุทธวงศ์ชัย ตีพิมพ์โดยน้ำพุสำนักพิมพ์ในเดือนสิงหาคม 2015
ต่อมานวนิยายเรื่องนี้ได้ถูกนำไปสร้างเป็นภาพยนตร์ "เดอะ มาร์เชียน กู้ตาย 140 ล้านไมล์" กำกับโดยริดลีย์ สก็อตต์ และนำแสดงโดยแม็ตต์ เดม่อน
ในปี 2015 "เหยียบนรกสุญญากาศ" ฉบับภาษาญี่ปุ่นได้รับรางวัลเซอุน (Seiun Award) ในสาขาเรื่องแปลขนาดยาวยอดเยี่ยม
ธิสเซ่นครุปป์
ธิสเซ่นครุปป์ () เป็นกลุ่มบริษัทข้ามชาติสัญชาติเยอรมัน มีฐานอยู่ในเมืองดืสบูร์กและเอสเชินในประเทศเยอรมนี เป็นหนึ่งในบริษัทที่ใหญ่ที่สุดของยุโรป มีบริษัทในเครือกว่า 670 แห่งทั่วโลกและเป็นหนึ่งในผู้ผลิตเหล็กรายใหญ่ที่สุดของโลก ผลิตสินค้าหลายประเภท อาทิ ชิ้นส่วนและระบบของอุตสาหกรรมยานยนต์, ลิฟต์, บันไดเลื่อน, บริการด้านอุตสาหกรรม บริษัทจัดตั้งขึ้นในปี ค.ศ. 1999 จากการควบรวมระหว่างบริษัท "ธิสเซ่น เอจี" (ก่อตั้ง ค.ศ. 1891) กับบริษัท "ครุปป์" (ก่อตั้ง ค.ศ. 1811)
ระบบลิฟต์ของธิสเซ่นครุปป์มีฐานการผลิตอยู่ในสเปน ซึ่งทำรายได้กว่า 1.6 พันล้านยูโร และสินค้าเหล็กกล้าไร้สนิมมีฐานการผลิตอยู่ในอิตาลี ซึ่งทำรายได้กว่า 2.3 พันล้านยูโร รายได้จากสองประเทศนี้คิดเป็นร้อยละ 9 ของรายได้รวม
ประธานคณะเสนาธิการร่วม
ประธานคณะเสนาธิการร่วม (อังกฤษ: Chairman of the Joint Chiefs of Staff หรือ CJCS) เป็นประธานของคณะเสนาธิการร่วม อันเป็นหน่วยงานที่ปรึกษาทางทหารระดับสูงสุดในกระทรวงกลาโหมสหรัฐที่รับผิดชอบในทุกเรื่องที่เกี่ยวกับยุทธศาสตร์ทางทหาร คณะเสนาธิการร่วมซึ่งประกอบด้วย เสนาธิการกองทัพบก, เสนาธิการกองทัพอากาศ, หัวหน้าฝ่ายปฏิบัติการกองทัพเรือ, ผู้บัญชาการเหล่านาวิกโยธิน และหัวหน้ากองกำลังพิทักษ์ชาติ
ประธานคณะเสนาธิการร่วมคนปัจจุบัน คือ พล.อ. โจเซฟ ดันฟอร์ด จากหน่วยนาวิกโยธิน
ตงฟางหง
ตงฟางหง (; "บูรพาแดง") เป็นเพลงที่แต่งขึ้นเพื่อยกย่องสรรเสริญแด่ประธานาธิบดี เหมา เจ๋อตง และพรรคคอมมิวนิสต์จีน ในยุคต่อต้านสงครามญี่ปุ่น เพลงนี้ใช้เป็นเพลงชาติโดยพฤตินัยของสาธารณรัฐประชาชนจีนในช่วงการปฏิวัติวัฒนธรรม ในคริสต์ทศวรรษที่ 1960 หลี โหย่วหยวน และ กง มู่ ประพันธ์คำร้อง โดยนำทำนองมาจาก "ไป๋หม่าเตี้ยว" (; "เพลงม้าขาว") ซึ่งเป็นเพลงพื้นเมืองของมณฑลฉ่านซี
ตงฟงหง ในเวอร์ชันปัจจุบัน แบ่งเป็น 3 ท่อน เผยแพร่อย่างเป็นทางการในหนังสือพิมพ์ปลดแอกประชาชน เมื่อ พ.ศ. 2537 เพลงนี้ใช้ประกอบนาฏละครอิงประวัติศาสตร์ในชื่อเดียวกัน ที่จัดแสดงเมื่อวันที่ 2 ตุลาคม พ.ศ. 2507 ณ มหาศาลาประชาคม ปักกิ่ง และจัดทำเป็นภาพยนตร์ฉายเมื่อ พ.ศ. 2508
นอกจากนี้ เพลงนี้ยังใช้ในอานัติสัญญาณเปิดสถานีของสถานีวิทยุซีเอ็นอาร์ และสถานีวิทยุประชาชนแห่งซินเจียง
คำว่า บูรพาแดง (The East is red) มีความหมายถึงการที่ซีกโลกตะวันออกในยุคสงครามเย็นนั้นปกครองด้วยระบอบสังคมนิยมคอมมิวนิสต์ คำลำลองที่ใช้เรียกขานค่ายคอมมิวนิสต์ในยุคนั้นคือ "แดง" (เช่น คำว่า จีนแดง, โสมแดง, ภัยแดง) อันเป็นการสื่อตรงกันข้ามกับซีกโลกตะวันตกที่ลัทธิทุนนิยมประชาธิปไตยปกครองนั่นเอง
ปรากฏการณ์ขี้ปลาวาฬ
ปรากฏการณ์ขี้ปลาวาฬ () คือชื่อสามัญของปรากฏการณ์สาหร่ายสะพรั่ง () หรือ การรวมตัวขนาดใหญ่ของจุลชีพในทะเล เกิดขึ้นจากไดโนแฟลกเจลเลตไม่กี่ชนิด ที่มีการสะพรั่งสีแดงหรือน้ำตาล ปรากฏการณ์ขี้ปลาวาฬ คือ เหตุการณ์ซึ่งสาหร่ายที่อาศัยอยู่ในน้ำกร่อย น้ำเค็ม หรือ น้ำจืด มีการสะสมอย่างรวดเร็วในห้วงน้ำ ส่งผลให้เกิดสีบนผิวน้ำ ปกติแล้วจะพบได้ตามชายหาด ในทุก ๆ ปีปรากฏการณ์นี้ยังฆ่าแมนนาทีจำนวนมาก
สาหร่ายเหล่านี้ ซึ่งมีอีกชื่อนึงว่าแพลงก์ตอนพืช ซึ่งเป็นโพรทิสต์เซลล์เดียว เป็นสิ่งมีชีวิตที่มีลักษณะคล้ายพืช และสามารถก่อให้เกิดรอยแต้มขุ่นที่สามารถสังเกตได้ใกล้ผิวน้ำ ในขณะเดียวกันนั้น แพลงก์ตอนพืชบางชนิด เช่น ไดโนแฟลกเจลเลต ยังมีรงควัตถุสังเคราะห์แสง ซึ่งมีสีที่หลากหลายตั้งแต่สีเขียว ไปจนถึงสีเขียวและสีแดง
เมื่อสาหร่ายมีจำนวนหนาแน่น จะส่งผลให้น้ำเปลี่ยนสีหรือขุ่นมัว โดยปกติแล้วจะเป็นสีแดงหรือสีเขียว โดยบางทีอาจจะเป็นสีม่วงหรือสีชมพูก็ได้ สาหร่ายสะพรั่งที่จะก่อให้เกิดการเปลี่ยนสีของน้ำนั้นจะเกิดขึ้นเมื่อมีความหนาแน่นสูงเพียงพอเท่านั้น และไม่จำเป็นจะต้องเป็นสีแดงเสมอไป
ในบางครั้ง ปรากฏการณ์ขี้ปลาวาฬอาจเกี่ยวข้องกับผลผลิตของชีวพิษ การขาดแคลนของออกซิเจนละลาย หรือผลกระทบเชิงลบอื่น ๆ ซึ่งทั้งหมดนี้โดยปกติแล้วจะเรียกว่า สาหร่ายสะพรั่งที่มีความอันตราย ผลกระทบที่เห็นได้ชัดที่สุดจากปรากฏการณ์นี้เกี่ยวข้องกับอัตราการตายของสิ่งมีชีวิตหลาย ๆ อย่างที่อาศัยอยู่ในทะเลรวมไปถึงแนวชายหาด เช่น ปลา นก สัตว์เลี้ยงลูกด้วยนมทางทะเล และสิ่งมีชีวิตชนิดอื่น
ปรากฏการณ์ขี้ปลาวาฬในบางที่นั้นเกิดจากธรรมชาติ (สาหร่ายสะพรั่งที่เกิดขึ้นตามฤดูกาล โดยกระบวนการน้ำผุดที่แนวชายฝั่ง ซึ่งเกิดขึ้นตามธรรมชาติจากการเคลื่อนตัวของน้ำทะเล) ในขณะเดียวกัน ธาตุอาหารที่เพิ่มขึ้นจากกิจกรรมของมนุษย์นั้นยังเป็นอีกสาเหตุนึงของปรากฏการณ์นี้อีกด้วย การเติบโตของแพลงก์ตอนพืชโดยปกติแล้วจะถูกจำกัดไว้ด้วยปริมาณของไนเตรตและฟอสเฟต ซึ่งพบมากในของเหลวที่ไหลออกมาจากพื้นที่การเกษตรและในเขตที่มีกระบวนการน้ำผุดที่แนวชายฝั่ง มลพิษทางน้ำตรงชายฝั่งโดยฝีมือมนุษย์ และอุณภูมิที่เพิ่มสูงขึ้นของน้ำทะเลนั้นยังเป็นอีกปัจจัยที่ทำให้เกิดปรากฏการณ์ขี้ปลาวาฬเช่นเดียวกัน โดยมีปัจจัยอื่น ๆ เช่น ฝุ่นที่มีธาตุเหล็กสูงที่พัดมาจากทะเลทรายสะฮารา ซึ่งเชื่อว่าเป็นหนึ่งในปัจจัยที่ทำให้เกิดปรากฏการณ์ขี้ปลาวาฬเช่นกัน สาหร่ายสะพรั่งในชายฝั่งแปซิฟิกบางที่นั้นได้ถูกเชื่อมโยงกับการเปลี่ยนแปลงสภาพอากาศขนาดใหญ่เช่น ปรากฏการณ์เอลนีโญ เช่นกัน ทั้งนี้ปัจจุบันยังมีการถกเถียงกันในเรื่องของจำนวนที่เพิ่มขึ้นอย่างเห็นได้ชัดของปรากฏการณ์ขี้ปลาวาฬ ว่าเป็นการเพิ่มขึ้นที่แท้จริงหรือเป็นเพียงผลจากการใส่ใจและเฝ้าดูที่เพิ่มขึ้นและเทคโนโลยีในการหาที่พัฒนามากขึ้น
รายนามรองชนะเลิศมิสแกรนด์อินเตอร์เนชันแนล
ตารางนี้แสดงให้เห็นถึงรองชนะเลิศของแต่ละปีของการแข่งขันตั้งแต่เริ่มก่อตั้งในปี ค.ศ. 2013
เทศบาลตำบลหนองหัวแรต
เทศบาลตำบลหนองหัวแรต เป็นเทศบาลตำบลในอำเภอหนองบุญมาก จังหวัดนครราชสีมา เทศบาลตำบลหนองหัวแรตเป็นองค์การบริหารส่วนตำบลในปี พ.ศ. 2539 และยกระดับเป็นเทศบาลตำบลในปี พ.ศ. 2551 ครอบคลุมพื้นที่ 93.99 ตารางกิโลเมตร แบ่งการปกครองออกเป็น 15 หมู่บ้าน มีประชากรทั้งสิ้น 8,265 คน
ทางรถไฟสายลพบุรี
ทางรถไฟสายลพบุรี เป็นทางรถไฟชานเมืองในกรุงเทพมหานครและปริมณฑล ที่ดำเนินการโดยการรถไฟแห่งประเทศไทย (SRT) เป็นทางรถไฟรางคู่  มีจุดหมายหลัก ๆ อาทิเช่น รังสิต, อยุธยา และ ลพบุรี
พดด้วง (แก้ความกำกวม)
พดด้วง อาจหมายถึง
นิยามดาวเคราะห์ของไอเอยู
คำนิยามของดาวเคราะห์นิยามขึ้นที่กรุงปรากในปี พ.ศ. 2549 โดยสหพันธ์ดาราศาสตร์สากล (IAU) ได้กล่าวไว้ว่า ดาวเคราะห์ในระบบสุริยะเป็นเทหวัตถุที่ซึ่ง:
วัตถุอื่นที่ไม่ใช่ดาวบริวารที่เป็นไปตามนิยามสองข้อแรก จะถือว่าวัตถุนั้นเป็นดาวเคราะห์แคระ ตามคำกล่าวของไอเอยูที่ว่า "ดาวเคราะห์และดาวเคราะห์แคระเป็นวัตถุสองประเภทที่แตกต่างกัน" ส่วนวัตถุอื่นที่ไม่ใช่ดาวบริวารที่เป็นไปตามนิยามข้อแรกข้อเดียว จะถือว่าวัตถุนั้นเป็นวัตถุขนาดเล็กในระบบสุริยะ แบบร่างนิยามฉบับแรกได้มีแผนที่จะรวมดาวเคราะห์แคระไว้เป็นส่วนหนึ่งของดาวเคราะห์ แต่ทว่านั่นจะทำให้ในระบบสรุิยะมีดาวเคราะห์จำนวนมาก ทำให้แบบร่างฉบับนี้ตกไป คำนิยามเป็นหนึ่งข้อโต้แย้งที่ได้รับการสนับสนุนและคำวิจารณ์จากนักดาราศาสตร์แต่ละคน แต่มันก็ยังคงถูกใช้งานต่อไป
ตามคำนิยามนี้ ทำให้ในระบบสุริยะมีดาวเคราะห์ 8 ดวง คำนิยามได้แยกวัตถุที่มีขนาดเล็กกว่าและวัตถุที่อยู่บริเวณรอบนอกระบบสุริยะกับดาวเคราะห์จากกัน ส่วนดาวเคราะห์นอกระบบได้ถูกแยกออกไปโดยชัดเจนตั้งแต่การร่างคำนิยามใน พ.ศ. 2546 โดยได้แยกมันออกจากดาวแคระ ซึ่งมีขนาดใหญ่กว่า
เดทท์มาร์ คราเมอร์
เดทท์มาร์ คราเมอร์ (; 4 เมษายน พ.ศ. 2468 – 17 กันยายน พ.ศ. 2558) เป็นอดีตนักฟุตบอลและผู้จัดการทีมชาวเยอรมัน ผู้ซึ่งพาสโมสรฟุตบอลบาเยิร์นมิวนิกชนะเลิศยูโรเปียนคัพ ฤดูกาล 1975 และ 1976 คราเมอร์เสียชีวิตในวันที่ 17 กันยายน พ.ศ. 2558 ด้วยวัย 90 ปี
สงครามคาบสมุทร
สงครามคาบสมุทร () เป็นความขัดแย้งทางทหารระหว่างจักรวรรดิฝรั่งเศสของนโปเลียนกับฝ่ายพันธมิตรอันประกอบด้วยสหราชอาณาจักร, สเปน และ โปรตุเกส เพื่อแย่งชิงคาบสมุทรไอบีเรียในช่วงสงครามนโปเลียน สงครามเริ่มขึ้นเมื่อนายพลฌ็อง-อ็องด็อชแห่งฝรั่งเศสและกองทหารในบัญชาที่ยืมมาจากสเปน อาศัยช่วงที่โปรตุเกสขาดแคลนกำลัง เข้ารุกรานและยึดครองโปรตุเกสในปลายปี ค.ศ. 1807 อย่างง่ายดาย แต่เมื่อยกทัพไปถึงยังกรุงลิสบอนในวันที่ 30 พฤศจิกายน ก็ต้องพบว่า เจ้าชายฌูเอาแห่งบรากังซา ผู้สำเร็จราชการ และพระนางเจ้ามารีอาแห่งโปรตุเกส ได้พาพระราชวงศ์ ขุนนาง กองเรือรบโปรตุเกส และกองเรือสินค้าทั้งหมดอพยพไปยังอาณานิคมบราซิลก่อนแล้วเพียงหนึ่งวันภายใต้การคุ้มครองของราชนาวีอังกฤษ เหลือเพียงประชาชนไว้ในกรุงลิสบอนเท่านั้น
ฝรั่งเศสยึดครองโปรตุเกสได้ไม่นานก็ต้องถอนกำลังออกจากโปรตุเกสในเดือนกุมภาพันธ์ ค.ศ. 1808 และหันไปโจมตีสเปนแทน โดยสามารถยึดบาร์เซโลนาได้ในวันที่ 29 กุมภาพันธ์ อย่างไรก็ตาม กองทัพสเปนที่มีทหารกว่าแสนนายยังอยู่ในภาวะอัมพาต เนื่องจากปัญหาความขัดแย้งการเมืองภายในประเทศทำให้ทหารอยู่ในภาวะขาดผู้นำ สามสัปดาห์ต่อมา การลุกฮือของประชาชนทำให้ในวันที่ 19 มีนาคม พระเจ้าการ์โลสที่ 4 ต้องยินยอมมอบราชสมบัติให้ราชโอรสของพระองค์ เจ้าชายเฟร์นันโด ความวุ่นวายในสเปนถูกระงับลงโดยกองพลของฌออากีม มูว์ราพร้อมๆกับการถอดพระเจ้าเฟร์นันโดที่ 7 ออกจากราชสมบัติ
อังกฤษซึ่งต่อต้านนโปเลียนอยู่เดิมแล้วนั้น เมื่อเห็นว่าชาวสเปนไม่ยอมรับทุกสิ่งทุกอย่างที่เป็นของนโปเลียน อังกฤษจึงคิดว่าตัวเองนั้นยืนอยู่ฝ่ายถูกต้องและมีความชอบธรรมและเริ่มที่จะแสวงหาพันธมิตร จึงเข้ามามีส่วนในสงครามครั้งนี้โดยการประกาศสงครามกับนโปเลียน โดยในเดือนสิงหาคม ค.ศ. 1808 กองทหารอังกฤษภายใต้บัญชาของพลโท เซอร์ อาร์เธอร์ เวลสลีย์ เริ่มตั้งมั่นในโปรตุเกส และผนึกกำลังกับสเปนและโปรตุเกส สงครามคาบสมุทรดำเนินไปจนกระทั่งสามารถเอาชนะนโปเลียนได้ในสงครามประสานมิตรครั้งที่หก นับเป็นการอุบัติขึ้นครั้งแรกของสงครามกองโจรขนาดใหญ่
ทางรถไฟสายเขากระโดง
ทางรถไฟสายบุรีรัมย์–เขากระโดง หรือ ทางแยกเขากระโดง เป็นเส้นทางรถไฟขนส่งหินระยะสั้นในเขตอำเภอเมืองบุรีรัมย์ เริ่มจากสถานีรถไฟบุรีรัมย์ไปยังลานเก็บกองหินเขากระโดงใกล้กับช้างอารีนาและเขากระโดงสเตเดี้ยม โดยหินดังกล่าวจะใช้สำหรับโรยทางของกิจการรถไฟ ไม่มีบริการขนส่งประชาชน และมีเพียงรถไฟบรรทุกสินค้าที่มีการวิ่งบนเส้นทางครั้งหรือสองครั้งต่อปี ด้วยเหตุนี้ทางรถไฟสายดังกล่าวจึงถูกประชาชนบุกรุกบ่อยครั้ง และพื้นที่บางส่วนการรถไฟได้เปิดให้ประชาชนเช่าใช้
พ.ศ. 2561 การรถไฟแห่งประเทศไทยได้มีการพัฒนาเส้นทางขนส่งหินสายนี้เป็นเส้นทางท่องเที่ยว สำหรับขนส่งประชาชนที่จะเดินทางไปชมการแข่งขันรถจักรยานยนต์ระดับโลก โมโตจีพี 2018 (MotoGP 2018) ที่ประเทศไทยและจังหวัดบุรีรัมย์เป็นเจ้าภาพภายในวันที่ 5-7 ตุลาคม พ.ศ. 2561 ณ ช้างอารีนา โดยมีการสำรวจเส้นทางและเตรียมสร้างชานชาลารองรับผู้เข้าชมงานที่เดินทางด้วยรถไฟ โดยจะมีการจัดขบวนรถด่วนพิเศษ สถานีรถไฟบุรีรัมย์–ที่หยุดรถเขากระโดง ไป-กลับ 10 เที่ยวต่อวัน ราคาตั๋ว 20 บาทต่อคน
อ็องเฌ
อ็องเฌ (, ) เป็นเมืองในภาคตะวันตกของประเทศฝรั่งเศส ประมาณ 300 กิโลเมตรทางตะวันตกเฉียงใต้จากปารีส เมืองแห่งนี้เคยเป็นเมืองเอกของมณฑลอ็องฌูก่อนการปฏิวัติฝรั่งเศส ผู้คนที่อาศัยอยู่ในเมืองนี้และมณฑลนี้จะเรียกตัวเองว่า "อ็องฌ์แว็ง" เฉพาะเทศบาลเมืองอ็องเฌ (ไม่นับรวมเขตปริมณฑล) เป็นเมืองที่มีประชากรมากที่สุดเป็นอันดับที่ 3 ของภาคตะวันตกเฉียงเหนือของฝรั่งเศส รองจากน็องต์และแรน และมากเป็นอันดับที่ 17 ของประเทศ
กิตติมา สุธานันต์
กิตติมา สุธานันต์ (เกิดเมื่อวันที่ 20 พฤษภาคม พ.ศ. 2535) เป็นนักยกน้ำหนัก ทีมชาติไทย กิตติมาเข้าร่วมการแข่งขัน เวิร์ด แชมป์เปี้ยนชิพ 2013 รุ่นน้ำหนัก 53 กิโลกรัม ชนะได้รางวัลเหรียญทองแดง.
โสภิตา ธนสาร
โสภิตา ธนสาร (ชื่อเล่น: แนน; เกิดเมื่อวันที่: 23 ธันวาคม พ.ศ. 2537 ที่อำเภอสวี จังหวัดชุมพร) เป็นนักกีฬายกน้ำหนักหญิงทีมชาติไทย
โสภิตา เป็นบุตรคนโตในบรรดาบุตร 3 คน ของนายสุรศักดิ์ (ปัจจุบันเสียชีวิตแล้ว) และนางสรารัตน์ ธนสาร จบการศึกษาจากโรงเรียนค่ายลูกเสือ อำเภอสวี, ระดัมมัธยมศึกษาตอนต้นและตอนปลายจากโรงเรียนวิชูทิศ และโรงเรียนกีฬากรุงเทพมหานคร, ระดับอุดมศึกษาจากสถาบันการพลศึกษาวิทยาเขตกรุงเทพ ปีที่ 5
โสภิตาเริ่มเล่นยกน้ำหนักในปี พ.ศ. 2549 ใช้เวลาทั้งหมด 5 ปี ก่อนติดทีมชาติในปี พ.ศ. 2553 เคยผ่านการแข่งขันและประสบความสำเร็จในระดับเยาวชน, ระดับชาติ และนานาชาติมาแล้วอย่างมากมาย
ในการแข่งขันเวิลด์แชมป์เปี้ยนชิพ 2013 โสภิตาได้รับรางวัลเหรียญทองแดง จากการแข่งขันในรุ่น 53 กิโลกรัม
ในการแข่งขันโอลิมปิก 2016 ที่ริโอเดอจาเนโร โสภิตาได้เหรียญทองในรุ่นฟลายเวต (48 กิโลกรัม) หลังจากเปิดการแข่งขันอย่างเป็นทางการเพียงวันเดียว โดยทำน้ำหนักรวมได้ 200 กิโลกรัม จากการยก 3 ครั้ง นับเป็นเหรียญทองแรกและเหรียญรางวัลแรกของนักกีฬาไทยในการแข่งขันครั้งนี้ และเป็นเหรียญทองแรกของนักกีฬาไทยในรอบ 8 ปี หลังจากโอลิมปิกครั้งที่แล้ว (ลอนดอนเกมส์) ไทยไม่สามารถคว้าเหรียญทองมาได้แม้แต่เหรียญเดียว
ใยเสน่หา
ใยเสน่หา เป็นละครโทรทัศน์ไทย แนวโรแมนติก - ดราม่า สร้างจากบทประพันธ์ของ ทมยันตี ถูกนำมาสร้างเป็นละครโทรทัศน์ ครั้งแรก ในปี พ.ศ. 2546 ผลิตโดย บริษัท บรอดคาซท์ ไทย เทเลวิชั่น จำกัด บทโทรทัศน์โดย คฑาหัสต์ บุศปะเกศ, สถาพร สุชาติ, ฉัตรา เติมวารี กำกับการแสดงโดย ปกาสิต กิ่งศักดิ์ นำแสดงโดย รวิชญ์ เทิดวงส์ และ ศิริลักษณ์ ผ่องโชค
ความผูกพันระหว่าง ปารินทร์ กับ การะบุหนิง เริ่มตั้งแต่เยาว์วัย และทั้งคู่ไม่นึกว่าความรู้สึกระหว่างกันจะเป็นเหมือนใยบางเบาที่ดึงรั้งให้ปารินทร์ต้องหวนคืนบ้านสวน บ้านริมคลองที่ให้ความรู้สึกว่าเป็นบ้านยิ่งกว่าที่ใดๆ ในโลกเพราะมี คุณคนเล็ก ยายตัวร้ายของ ปากิม อยู่ที่นั่น เพราะกำพร้าแม่ตั้งแต่เกิดทำให้คนทั้งบ้านดูแลรักใคร่ การะบุหนิง หรือ คุณคนเล็ก ยิ่งกว่าแก้วตาดวงใจ เป็นเสมือนไข่ขวัญของ แม่ละม่อม และ แม่ละม้าย สองศรีพี่น้อง ที่เฝ้าถนอมกล่อมเกลี้ยงเลี้ยงดูราวกับเป็นแม่ของคุณคนเล็กก็ไม่ปาน เท่ากับปลูกฝังความรู้สึกหวงแหนโลกในบ้านหลังนั้นจนไม่คิดจะแบ่งปันให้ใคร โดยเฉพาะกับปารินทร์ที่คุณคนเล็กรู้สึกว่ามาแย่งใครต่อใครของคุณคนเล็ก ไม่ว่าจะเป็น คุณกวัน ผู้เป็นพ่อ แม่ม่อมแม่ม้าย ต่างก็แบ่งความสนใจไปให้คนมาใหม่ จนมีคำพูดติดปากให้บาดใจคนฟังว่า "บ้านเลา พ่อเลา ตัวไปหาพ่อตัวสิ" ดังนั้นเมื่อ เปรมา ผู้เป็นแม่จากไปด้วยโรคหัวใจ ปารินทร์จึงไม่คิดจะอยู่บ้านยายตัวร้ายอีกต่อไป และไปอยู่กับพ่อของตัวเองที่ต่างประเทศตามคำไล่ส่งยามทะเลาะกันของคุณคนเล็ก หากเวลาที่ผ่านไปยิ่งทำให้ปารินทร์รู้สึกว่าไม่ว่าจะไปอยู่ที่ไหนก็ตาม ทุกครั้งที่คิดถึงบ้านในความทรงจำก็ไม่พ้นบ้านสวนของยายตัวร้ายนั่นเอง บ้านที่เป็นบ้านตามความหมายที่แท้จริง ปารินทร์จึงกลับประเทศไทยอีกครั้งเพื่อกลับบ้านและเป็นโอกาสที่ได้ทดแทนพระคุณของผู้เป็นลุงด้วยการมาช่วยกอบกู้วิกฤติของบริษัทที่กำลังจะโดนเทคโอเวอร์จากบริษัทต่างชาติ ซึ่งเป็นบริษัทที่ส่งปารินทร์มาดูแลการตกลงร่วมทุนนั่นเอง และที่สุดก็สามารถพาบริษัทพ้นวิกฤติไปได้ แม้จะเพราะส่วนหนึ่งมาจาก เจเนเวียฟ วอง หรือ จินนี่ ยายตัวแสบอีกคนที่ปารินทร์ต้องคอยวิ่งหนี จินนี่เป็นลูกสาวสุดรักของมาเฟียจีนในนิวยอร์ก ซึ่งปารินทร์บังเอิญช่วยเหลือผู้เป็นพ่อระหว่างหนีการไล่ล่า ทำให้รู้จักกับลูกชายลูกสาว สำหรับลูกชายเป็นเพื่อนที่ดีของปารินทร์ ส่วนลูกสาวสุดรักที่ทั้งพ่อและพี่ชายไม่เคยควบคุมได้ กลับยอมลงให้ปารินทร์แต่นั่นทำให้เขาปวดหัวที่สุด จินนี่หลงรักปารินทร์จนคนในบริษัทรู้กันหมดว่าปารินทร์คือว่าที่ลูกเขย เมื่อปารินทร์ต้องการกู้วิกฤติให้บริษัทพ่อของคุณคนเล็ก จินนี่ก็ทุ่มให้เต็มที่ และตามมาเมืองไทยเพื่อทำความรู้จักกับการะบุหนิง คนที่ปารินทร์มีเยื่อใยจนไม่สนใจหญิงอื่น เมื่อยายตัวร้ายเจอกับยายตัวแสบ การะบุหนิงต้องยอมรับว่าเพื่อนใหม่ร้ายกว่าตัวเธอ แต่ความแสบของจินนี่เป็นเพราะต้องการเรียกร้องความรักแบบเด็กๆ ที่ปารินทร์เข้าใจดีคอยห่วงใยทำให้จินนี่ติดปารินทร์ และมิตรภาพระหว่างกันของคุณคนเล็กกับจินนี่ทำให้จินนี่ยอมรามือเพื่อให้คนที่เธอรักทั้งคู่มีความสุข
วริศ สอนบุตรนาค
วริศ สอนบุตรนาค เกิดเมื่อวันที่ 27 กุมภาพันธ์ พ.ศ. 2536 ที่กรุงเทพมหานคร เป็นนักเทนนิส วริศยังได้เป็นตัวแทนทีมชาติไทย ในการแข่งขันชิงถ้วยเดวิสคัพ ซึ่งเขาชนะ 2 แพ้ 3